Web site Balinta Pastora : Mediji : Cvetković i Pajtić postigli dogovor\nCvetković i Pajtić postigli dogovor\nDatum: 29. april 2009. Izvor: Blic\nKo će glasati za rebalans budžeta\nPredsednik Vlade Mirko Cvetković i predsednik Izvršnog veća Bojan Pajtić potpuno su saglasni o načinu na koji će se realizovati dogovor u vezi sa novcem namenjenom Vojvodini, saopštio je juče kabinet premijera, posle sastanka.\nOni navode da će se za rebalans budžeta glasati u „nepromenjenom obliku“, što znači da neće biti amandmana kojim će biti povećavana sredstva Vojvodini. To praktično znači da je važeće tumačenje ministarke finasija po kome će Vojvodina moći da računa na veća sredstva tek po usvajanju Zakona prenosu nadležnosti.\nPoslanici Saveza vojvođanskih Mađara juče su tvrdili da neće danas glasati za rebalans budžeta jer je za njih neprihvatljivo da Vojvodina sedam odsto sredstva iz budžeta dobije tek po usvajanja zakona o prenosu nadležnosti. Sa druge strane, u DS tvrde da je SVM već pristao a ministarka finansija Diana Dragutinović kaže da Vojvodina sedam odsto neće dobiti sada, već u junu. Vojvođanske stranke tvrde da se nisu tako dogovorile sa premijerom.\n„SVM očekuje realizaciju dogovora od pre četiri dana sa premijerom Mirkom Cvetkovićem i za nas je neprihvatljivo ono što je izjavila ministarka finansija da Vojvodina dodatna sredstva dobije posle usvajanja zakona o nadležnostima“, rekao je poslanik SVM Balint Pastor. On je istakao da je SVM spreman da podrži Predlog zakon o rebalansu budžeta isključivo pod uslovom da se iz njega nedvosmisleno vidi da će Vojvodina dobiti sedam odsto iz republičkog budžeta.\n„Ustav će biti prekršen i mi u tome ne želimo da asistiramo, a očigledno je da Demokratska stranke ima drugu većinu za usvajanje rebalansa“, ocenio je Pastor. Ministarka finansija, međutim, tvrdi da šest milijardi dinara, koliko nedostaje da bi se ispunila kvota od sedam odsto od republičkog budžeta, Vojvodina neće dobiti sada. Preostali novac pokrajina će dobiti nakon usvajanja zakona o prenosu nadležnosti, na kome se intenzivno radi.\n- Prvo će biti donet rebalans, a onda zakon o prenosu nadležnosti od prvog juna. Važno je da bude sedam odsto i oni će dobiti tih sedam odsto. Potpuno je nevažno da li će početi da se troši od prvog maja ili prvog juna, kada imaju isti kolač - ističe ministarka finansija.\nOna navodi da se premijer tako dogovorio s predstavnicima vojvođanskih stranaka i da oni imaju reč države da će dobiti svoj novac.\n„Garancija je data reč, sigurno će biti, postignut je dogovor i ubrzano se radi na tom zakonu o prenosu nadležnosti“, zaključuje Dragutinovićeva.\nLiga socijaldemokrata Vojvodini trebalo bi danas da podrži predlog rebalansa budžeta jer će dodatnih šest i po milijardi dinara biti obezbeđeno transferima za prosvetu i zdravstvo. To je naišlo na oštre kritike SVM koji smatra da bi u tom slučaju „Liga izdala interese Vojvođana“.\nCvetković kod Tadića\nPremijer Srbije je zbog stavova SVM, kako „Blic“ saznaje, juče trebalo da se sastane sa predsednikom Srbije Borisom Tadićem. Sastanak je bio zakazan za večernje časove, a uoči glasanja za budžet koje je zakazano za danas.


APEL ZA POMOĆ: Pomozite Zumreti Beganović iz Zenice - Portal 072info\nAPEL ZA POMOĆ: Pomozite Zumreti Beganović iz Zenice\n12. Novembra 2013. Vrijeme objave: 13:24 sati\nDobri ljudi i uvaženi humanisti, pred nama je nažalost još jedan apel za pomoć i humanitarna akcija koja ima za cilj prikupljanje sredstava za Zeničanku Zumretu Beganović, a koja mora na transplataciju bubrega.\nZumreta je na hemodijalizi još od 2007. godine, a ispočetka ju je lako podnosila ali kako je vrijeme odmicalo, organizmu sve teže padaju terapije koje Zumreta prima tri puta sedmično po četiri sata.\nPrijavljena je na otvorenu mrežu za program kadaveričnih i srodničkih transplatacija, Francuska – Toulouse. Za transplataciju je neophodno 40.000 eura, a što porodica Beganović nije sama u mogućnosti obezbijediti. Zato se apeluje na sve ljude dobro volje da u skladu sa svojim finansijskim mogućnostima izvrše novčanu donaciju za oboljelu Zeničanku i to:\nRačun primaoca: Vakufska banka, 1604208500013786\nSvrha doznake: Uplata na račun 1605017110016016\nZumreta Beganović, Werostin put 57, 72 000 Zenica\nIBAN: BA39, 1605017110016113\nZumreta i njena porodica kontaktirali su našu redakciju u nadi da ni ovaj slučaj neće proći nezapaženo, te polažu velike nade da u Zenici i Bosni i Hercegovini još uvijek postoji sluha za slučaj poput ovog. Dobri ljudi, humanisti, pomozite Zeničanki na ovom velikom putu do prikupljanja visokih 40 000 eura koliko je neophodno za njenu transplataciju.\nMIRALEM RAMIĆ: Nadam se da će ljudi shvatiti značaj televoutinga\nU-21: Bosna i Hercegovina – Španija (14.11.)


Federal Express - FedEx je američka globalna kompanija koja pruža uslugu kurirske dostave paketa sa sedištem u Memphis-u, Tennessee, SAD, web sajt FedEx-a je www.fedex.rs.\nFederal Express je internacionalna kurirska poštanska služba i brzina prevoza i usluga isporuka pošiljki je od presudne važnosti, zato je ovo reklamiranje usluge isporuke usmereno ka rafalnom govoru, brzom donošenju odluka i još bržoj isporuci pošiljke kombijem do aviona.\nU ovom reklamiranju isporuke firme Federal Express vidimo u kancelariji poslovnog čoveka Jim Spleen-a koji govori neverovatno brzo preko telefona o poslovnom putu za L.A. i New York.\nRukovodioc Jim Spleen spušta slušalicu i pita podnosioca zahteva za posao koji sedi za stolom ispred njega zašto on misli da zaslužuje posao u Federal Express-u, podnosioc zahteva kaže da ima oštar um, službeniku Jim Spleen-u se sviđa njegov odgovor i prima ga na posao odmah na licu mesta.\nKao što se vidi u ovom reklamiranju usluge isporuke, scena brzo ide u drugu sobu gde se održava poslovni sastanak upravnog odbora na kome biznismen Jim Spleen kaže prosto i jednostavno u rafalno brzom tempu da je posao posao i da bi se posao završio potrebno je da rukovodioci odmah počnu da rade i to smesta.\nSastanak se završava isto tako brzo baš kako je i počeo posle veoma kratke lekcije koju je održao Jim Spleen rukovodiocima, gledajući direktore izgleda da brzi i vredan rad može prouzrokovati ćelavost.\nZatim reklamiranje firme Federal Express-a prikazuje Jim Spleen-a kako ćaska sa poslovnim čovekom za vreme ručka u restoranu, oni imaju jedno ubrzano ćaskanje o bankarskom poslu u Pitsburgh-u, Jim Spleen ga pita da li je u redu da ga zove Pete on potrvđuje da može tako da ga zove.\nRecepcionerka kaže Jim Spleen-u da je Mr. Smitler tu kod nje i da je došao u poslovnu posetu a onda Jim Spleen odgovara recepcionerki da mu kaže da ga sačeka 15 sekundi, Mr. Smitler potvrđuje da će ga sačekati 15 sekundi.\nZatim se Jim Spleen ekspresno prebacuje sa jedne telefonske linije na drugu, sa jedne berze na drugu i sa jednog poslovnog dogovora na drugi a onda samouvereni sporiji spiker u ovom reklamiranju usluge isporuke kaže "U ovom brzom kretanju visokog pritiska, urađeno za juče svetu, zar vam nije drago što postoji kompanija koja može da se nosi sa svim tim".\nA zatim vidimo kako sekretarica u svrhu reklamiranja firme Federal Express postavlja paket na sto ispred Jim Spleen-a dok on i dalje vodi poslovne razgovore preko telefona i to sve brže i brže i nekako tada kao da počinje da zvuči kao pokvarena gramofonska ploča, rafalno brzo priča kao da je navijen.\nReklamiranje usluge isporuke pošiljke se završava sloganom "Federal Express, kada apsolutno pozitivno tamo mora biti preko noći" i najzanimljivijom scenom, na aerodromu transportni kombi Federal Express-a se približava avionu svetlosnom brzinom, iznenada koči uz škripu guma, zakucava se u mestu i zamalo što se nije prevrnuo unapred a šofer žurno istrčava napolje i u trku sustiže avion koji je već spreman za poletanje.\nOvo rafalno reklamiranje firme FedEx i usluge isporuke pošiljke je video veliki broj posetilaca sajtova na internetu gde je bilo postavljeno na internet magazine i opisivano.\nBroj pregleda stranice: 713 puta\nPreparati za potenciju net - Beograd 14 minutes ago\nOve nedelje .............23\nOvog meseca .........3813\nSve posete ..........233746\nponedeljak, 22 april 2019 04:58


Kokot: Vlast u Zrenjaninu nezainteresovana za vodu - Društvo - Dnevni list Danas\nPočetna » Društvo » Kokot: Vlast u Zrenjaninu nezainteresovana za vodu\n1Piše: FoNet 28. oktobra 2018. 11.11\nFoto: FB/Zajedno za vodu\n„Vlast u Zrenjaninu ne radi čak ni ono šta je po zakonu dužna, a to je da javna preduzeća bar jednom godišnje ispitaju koliko su korisnici usluga zadovoljni pruženim uslugama. Građani ne žele izvinjenja, već da vlast reši probleme i da pokaže odgovornost. Hoćemo pijaću vodu na našim česmama i da znamo ko je kriv što ona još uvek ne teče i kakve će posledice da snosi“, rekao je Kokot.\nOn je dodao da „političke razlike nisu problem ako su motivi pošteni“.\nPredstavnici Građanske inicijative „Zajedno za vodu“ najavili su u subotu razgovoru s gerađanima Zrenjanina da će rezultati akcije ocenjivanja rada komunalnih preduzeća, biti objavljeni narednih dana. Građanska inicijativa „Zajedno za vodu“ formirana je pre osam meseci i čine je udruženja građana i političke partije okupljene oko jednog cilja – pijaće vode za Zrenjanince.\ngradjanska inicijativa zajedno za vodu, Voda, ZrenjaninZrenjanin\nDopisnica Danasa: Pritisci na novinare od prvog dana zabrane vode za piće u Zrenjaninu\nGrađanski preokret: Voda i dalje zabranjena u Zrenjaninu\n28. oktobra 2018. u 17.10\nE da je samo voda kakav nam je samo grad.radnici cistoce po ceo dan leze i neciste nista a predsednik opstine samo prica obidji grad sefe i vidi kakav je ovaj covek je sto posto u pravu


Podrškom organizacijama do boljeg položaja mladih - Institut za razvoj mladih KULT\nPodrškom organizacijama do boljeg položaja mladih\nInstitut za razvoj mladih KULT na kreiranju boljeg ambijenta za život mladih u Bosni i Hercegovini radi i kroz pružanje podrške drugim organizacijama koje imaju sličan cilj - dobrobit mladih.\nU Sarajevu je 21. marta 2019. godine potpisan ugovor sa Udruženjem za prevenciju ovisnosti NARKO-NE koje će u narednom periodu realizovati zagovaračku inicijativu usmjerenu ka poboljšanju uslova života mladih i unaprjeđenju politika prema mladima u BiH.\nMladi u BiH suočavaju se s nizom problema za koje je velikim dijelom odgovorna dugogodišnja nebriga institucija. Na skoro svim nivoima vlasti nedostaje programski i strateški pristup podrške poboljšanju položaja mladih u BiH. Iako postoje entitetski zakoni koji obavezuju vlasti da podržavaju mlade, usvajajući i primjenjujući strateške dokumente, tek 43% općina u BiH ima jednu takvu strategiju prema mladima.\nDugi niz godina organizacije koje rade na pitanjima mladih trude se da se postojeće stanje unaprijedi. Da bi to djelovanje bilo dugoročno održivo, potrebno je neprestano pružati podršku u provođenju aktivnosti i inicijativa koje doprinose unaprjeđenju politike prema mladima. U cilju da se pomogne mladim ljudima i ojača sektor rada s mladima, te da se unaprijedi situacija u Bosni i Hercegovini,\nInstitut za razvoj mladih KULT potiče liderstvo kod mladih za aktivno učešće u demokratskim procesima i s tom namjerom je i objavio Javni poziv za finansiranje projekata za mlade u BiH. Na taj način, Institut za je pozivao nevladine organizacije registrirane u Bosni i Hercegovini da dostave svoje projektne prijedloge čijom provedbom ćemo direktno i indirektno utjecati na unapređenje politike prema mladim u BiH.


RTS :: Odgovori lekara, 23. 7. 2014.\nSaveti lekara Odgovori lekara, 23. 7. 2014.\nsreda, 23. jul 2014, 14:07 -> 14:25\nOdgovori lekara, 23. 7. 2014.\nLekari Doma zdravlja „Savski venac“, Instituta za javno zdravlje Srbije „Dr Milan Jovanović Batut“ i Vojnomedicinske akademije i danas odgovaraju na Vaša pitanja.\nPitanje: Da li smem da radim ako sam dobio dijagnozu Herpes Zoster?\nOdgovor: Procenu privremene sprečenosti za rad vrši Vaš lekar i specijalista odgovarajuće specijalizacije na osnovu kliničke slike i opšteg stanja. Lekar će uzeti u obzir i Vaše radno mesto i Vaše stanje i potencijalnu mogućnost komplikacija bolesti.\nTreba imati u vidu da možete preneti virus drugim osobama ako su plikovi otvoreni, a novorođenčad i osobe sa značajno oslabljenim imunitetom imaju veliki rizik da dobiju ovče boginje od osobe koja ima herpes zoster. (Dr Snežana Kalabić, DZ „Savski venac“)\nPitanje: U medijima se kroz reklamu nudi najnovija dijagnostička metoda koja se zove „Magnetno kvantna analiza tela sa 34 parametra“. Koliko je zaista nova ova dijagnostička metoda i da li zaista ima vrednosti koje joj se pripisuje? Prema reklami nisu potrebni nikakvi drugi pregledi, jer je ova metoda u stanju sve da otrkije. (D.P)\nOdgovor: Baš kao što ste i rekli, informacije o ovoj dijagnostičkoj metodi dobili ste preko reklame u medijima. Moj savet je da se za detaljna objašnjenja o ovoj metodi obratite upravo onima koji se bave ovom vrstom dijagnostike, dakle, lekarima koji su svoja znanja usavršavali iz oblasti kvantne medicine.\nAparat koji se koristi u ovoj metodi koristi tehnologiju kvantne medicine, odnosno aparat koristi magnetnu rezonancu i merenje frekvenci elektromagnetnih impulsa tela. Ono što treba da znate je da ne postoji suverena dijagnostička metoda, koja bi zamenila sve dijagnostičke procedure koje koristi konvencionalna medicina. (Dr Milica Mugoša, DZ „Savski venac“)


Rešavanje problema zaposlenih u Železari – Semendria\nRešavanje problema zaposlenih u Železari\n01. mart 2013. PRIVREDA – Država ma sa kim vodila razgovore i ma sa kim ih dovela do kraja kao osnovni zadatak ima ne samo pokretanje proizviodnje u smederevskoj Železari, već i rešavanje statusa zaposlenih, rekao za RTS ministar Milan Bačević.\nU “Železari Smederevo” zaposleno je više od 5.000 radnika koji su većinom na plaćenom odsustvu.\nGostujući u Jutarnjem programu RTS-a, ministar Milan Bačević rekao je da je uveren da će biti rešen problem radnika u Smederevu.\n“Država Srbija ma sa kim vodila razgovore i ma sa kim ih dovela do kraja kao osnovni zadatak ima ne samo pokretanje proizviodnje u Smederevu, podizanje tog nivoa, već i rešavanje statusa zaposlenih ljudi”, kaže Bačević.\nPrema njegovim rečima, u ovom trenutku Vlada iz budžeta i svojih fondova isplaćuje toliko koliko može da isplati, a to je, kako kaže, 60 odsto od prosečne zarade u Srbiji i time izmiruje deo svojioh obaveza prema tim radnicima.\n« Počeo sastanak državnog vrha o Železari i Kosovu\nDinkić doneo plan B u Železaru »


NEVENA EREMIĆ U DRESU SA DRŽAVNIM GRBOM\nSTARA PAZOVA – Protekle nedelje, u okviru priprema ženske fudbalske reprezentacije Srbije za predstojeće kvalifikacije za Evropsko prvenstvo U17, na terenima kompleksa Fudbalskog saveza Srbije u Staroj Pazovi, održan je kamp najboljih kadetkinja sa ovih prostora.\nVelika čast da bude deo kadetske fudbalske reprezentacije pripala je i mladoj čuvarki mreže ŽFK Radnički 1919 iz Zrenjanina Neveni Eremić.\n– Bila sam veoma iznenađena pozivom da se priključim kadetskoj reprezentaciji Srbije, s obzirom na to da još uvek nemam ni punih 14 godina. Mislim da sam opravdala poverenje ljudi iz stručnog štaba naše fudbalske reprezentacije i da ću biti u timu koji će 3. i 5. avgusta otputovati u Rumuniju na zakazane pripremne utakmice, a nakon toga i da ću biti deo tima koji će nositi dres sa državnim grbom, na kvalifikacionim utakmicama za plasman na evropsko prvenstvo – rekla je Nevena za naš portal.\nNevena je takođe dodala da su proteklih sedam dana treninzi bili veoma kvalitetni, da su održavani dva puta dnevno, da su pored treninga sa loptom imali i ozbiljne treninge u teretani, a takođe da im je na raspolaganju bilo i korišćenje đakuzija i ostalih povlastica koje nudi prelepi kompleks u Staroj Pazovi.\nKvalifikacije za Evropsko prvenstvo, čiji će domaćin biti Srbija, održaće se od 23. do 29. septembra, a rivali našim najboljim kadetkinjama biće vršnjakinje iz Belgije, BJR Makedonije i Belorusije.\nTagovifudbal Fudbalski savez Srbije Nevena Eremić Radnički 1919 reprezentacija sport zrenjanin Stara Pazova\nSVE JE VEĆA POTREBA ZA STRUČNIM KADROM\nAUTOM UDARIO MUŠKARCA KOJI JE PREMINUO NA LICU MESTA!


JASNO UPOZORENJE VAŠINGTONA: Američki bombarderi nadleću Južnu Koreju!\n13-09-2016 10:01 Svet Planeta\nAmerički bombarderi nadleteli su u utorak Južnu Koreju, četiri dana posle pete nuklearne probe njihovog suseda Severne Koreje.\nAmerički bombarderi nadleću Južnu Koreju (Foto: Skrinšot)\nAvioni B-1B su oko 10 sati po lokalnom vremenu ušli u južnokorejski vazdušni prostor iznad američke baze Osan, 64 kilometra južno od Seula.\nAvione, koji su poleteli iz vazduhoplovne baze SAD na ostrvu Guam u Tihom okeanu, pratili su američki i južnokorejski lovci.\n- Današnja demonstracija samo je primer vojnih mogućnosti čvrstog saveza -SAD i Južne Koreje, izjavio je komandant američkih snaga u Južnoj Koreji, general Vinsent Bruks.\nOn je rekao da severnokorejska proba predstavlja "neprihvatljivu pretnju".\nSeverna Koreja izvela je prošle nedelje najsnažniju atomsku probu do sada. Seul je u ponedeljak saopštio da je Pjongjang spreman da izvede novi nuklearni test u bilo kom trenutku. Izvor: Hina\nAMERIČKI STRATEŠKI BOMBARDERI SE PRIBLIŽILI RUSIJI: Povećana vojna aktivnost u regionu\nRUSKI KONSTRUKTORI NA OVOME RADE DAN NOĆ: ŠTA ĆE POSEDOVATI MODERNIZOVANA „ARMATA-M“? Novi top, masivne kinetičke penetratore, lasere...\nTeleoptik-Žiroskopi: Nije potrebna zamena nišana pri promeni kalibra na puški M19\nOPASNE TENZIJE: Severna Koreja lansirala novu raketu!\nNAPETO IZMEĐU MOSKVE I BERLINA: "Ovo smatramo neprijateljskim potezom"


Nema više prikupljanja 86 papira za porodiljsko\nNALED i RTS su 2012. pokretanjem kampanje „Pitajte kada“, uz podršku USAID-a i Fondacije za otvoreno društvo, prvi skrenuli pažnju javnosti i resornih institucija na komplikovanu birokratsku proceduru\nZakon o finansijskoj podršci porodici s decom stupio je na snagu 1. jula i doneo važan finansijski podsticaj poboljšanju stope nataliteta putem povećanja dodatka za treće i četvrto dete, ali i rešio jednu od najpoznatijih komplikovanih administrativnih procedura – prikupljanje dokumentacije za ostvarivanje prava na porodiljsku naknadu, koja je brojala neverovatnih 86 papira.\nAdministrativni trošak ove procedure za privredu (zajedno sa procedurom za ostvarivanje prava na naknadu trudnicama) još 2012. procenjen je na više od 690 miliona dinara godišnje i za taj novac je svake godine moglo da bude otvoreno najmanje 1.200 radnih mesta. Iste godine NALED i RTS su pokretanjem kampanje „Pitajte kada“, uz podršku USAID-a i Fondacije za otvoreno društvo, prvi skrenuli pažnju javnosti i resornih institucija na nepotrebnu birokratsku prepreku.\nTeret prikupljanja dokumentacije dosad je padao na poslodavca i porodilju (što je bio poseban problem za porodilje-preduzetnice). Prema novoj, automatizovanoj proceduri, porodiljama ostaje da predaju doznaku, rešenje poslodavca o porodiljskom odsustvu i kopiju tekućeg računa.\nOstale informacije o porodilji pribavljaće lokalne samouprave preko Centralnog registra obaveznog socijalnog osiguranja (CROSO) i utvrđivati osnovicu naknade plate. Ukinuta je obaveza poslodavcima da isplaćuju zaradu porodiljama i potom zahtevaju refundaciju, tako da će naknadu porodiljama direktno uplaćivati Ministarstvo za rad, zapošljavanje, boračka i socijalna pitanja, iz državnog budžeta.\n"Analizom koju je sprovelo Udruženje vlasnika računovodstvenih agencija utvrđeno je da je od 86 listova raznoraznih fotokopija i originala čak 80 bilo potpuno nepotrebno. Učešćem u radnoj grupi za izradu zakona, NALED je pomogao da se ova procedura pojednostavi i drago nam je što je Ministarstvo za rad prihvatilo naše sugestije. Ipak, odgovornost za funkcionisanje sistema je sada u potpunosti preneta na državne i lokalne institucije pa ćemo s posebnim oprezom pratiti primenu novog postupka i ukazivati na probleme kako ne bi bilo narušeno poverenje građana i privrede" – kaže Stanka Pejanović, članica Upravnog odbora NALED-a, Uprave Grupe Gorenje i direktorka društva Gorenje Beograd.\nI pored pozitivnih pomaka u pogledu podsticanja nataliteta i smanjenja birokratije, Zakon o finansijskoj podršci porodici s decom nas vraća korak unazad u delu kojim propisuje da visina naknade za porodiljsko može da iznosi maksimalno do tri prosečne mesečne zarade u Republici Srbiji (umesto dosadašnjih pet prosečnih plata), što predstavlja negativnu diskriminaciju zaposlenih žena sa natprosečnim primanjima i podsticaj sivoj ekonomiji.\nPodaci Poreske uprave o obveznicima godišnjeg poreza na dohodak, koji plaćaju osobe sa ukupnim primanjima većim od trostrukog iznosa prosečne godišnje zarade, pokazuju da je samo 10% ili oko 2.300 poreskih prijava za 2017. stiglo od žena što sugeriše da bi izdvajanja za porodilje koje prelaze i trostruki i petostruki iznos zarade bila neznatan teret za budžet.\nVideo spot „Trudnica protiv sistema“ koji je 2012. obeležio kampanju „Pitajte KADA“


Coolpad Porto S LTE telefon dostupan na srpskom tržištu – Personal magazin\nCoolpad je vodeći igrač u industriji bežičnih komunikacija od 1993. Coolpad je potpomogao početak proizvodnje prvih pametnih telefona i vodeći je developer i snabdevač integrisanih pametnih telefona, sistemima za bežične podatke i naprednim poslovnim rešenjima u Kini. Kompanija se pojavila na berzi u Hong Kongu u decembru 2004. Kao jedan od prvih proizvođača fokusiranih na istraživanja i prodaju pametnih telefona, blisko sarađuje sa operaterima kako bi obezbedio inovativna, različita i kvalitetna rešenja. Šest R&D instituta osnovano je u Šenženu, Pekingu, Nanjingu, Xianu, Donguanu i Hefeiju, sa preko 2.000 istraživača. Predstavlja više od 80 proizvoda godišnje, a njegov internacionalni prodajni sistem pokriva Kinu, Severnu Ameriku, Evropu, jugoistočnu Aziju i Indiju.Coolpad je prisutan na evropskim tržištima od 2012. godine, kao ODM vendor najvećih globalnih mobilnih operatera. Godine 2015, Coolpad je uspešno lansirao svoj prvi pametni telefon pod svojim brend imenom u Evropi i radi na tome da predstavi još proizvoda odlične izrade tokom 2016.\nCoolpad Porto S LTE telefon dostupan na srpskom tržištu was last modified: April 6th, 2016 by Redakcija\nCoolpad PortoCoolpad Porto SLTE


GAJANIN: U PLANU UVOĐENjE KINESKOG JEZIKA U SREDNjE ŠKOLE | SRNA\nGAJANIN: U PLANU UVOĐENjE KINESKOG JEZIKA U SREDNjE ŠKOLE\nBANjALUKA, 18. FEBRUARA /SRNA/ - U planu je uvođenje kineskog jezika u srednje škole u Republici Srpskoj kao jednog od alternativnih jezika, uz njemački, francuski, engleski, rekao je rektor Univerziteta u Banjaluci Radoslav Gajanin.\n"Neke srednje škole već su omogućile takvu aktivnost, a finansiranje nastavnika biće dogovarano pomoću Ambasade Kine. Imamo ideju i da se kineski izučava na Univerzitetu u okviru Filološkog fakulteta kao izborni predmet, a kasnije kao obavezni, odnosno kao katedra kineskog jezika", istakao je Gajanin novinarima u Banjaluci.\nOn je, nakon sastanka sa ambasadorom Kine u BiH Ji Pingom, rekao da su razgovarali o unapređenju rada Konfucijevog instituta na Univerzitetu u Banjaluci i planiranim aktivnostima za ovu godinu.\n"Institut radi na izučavanju kineskog jezika, pri čemu se izvode kursevi prilagođeni svim uzrastima i potrebama građana Srpske. Studentima Univerziteta omogućen je besplatan kurs da u okviru akademskih studija završe i kineski jezik", pojasnio je Gajanin.\n"Posredstvom Instituta ostvarili smo i niz sporazuma sa drugim institutima i univerzitetima", dodao je Gajanin.\nAmbasador Ji rekao je da se Konfucijev institut pokazao kao veoma aktivan i zahvalio za podršku Vladi Srpske i Univerzitetu.\n"Nadamo se da će sve više građana Srpske učiti jezik i upoznati se o našoj kulturi", istakao je kineski ambasador.\nDirektor Konfucijevog instituta Cai Jing zahvalila je Ambasadi Kine za podršku od otvaranja Instituta i izrazila nadu da će saradnja ubuduće biti još bolja.


Prevarant Pero Maljutka govorio na skupu „Za Republiku Srpsku“ | BL Portal\nPrevarant Pero Maljutka govorio na skupu „Za Republiku Srpsku“\n28. Decembra 2019. 17:29\nNa skupu „Za Republiku Srpsku“, koji je u četvrtak održan u Banjaluci, govorili su ratni komandanti i predstavnici nevladinih organizacija, ali i predsjednik Udruženja veterana “Garda Panteri” Petar Cvijetinović, koji je bio i jedan od organizatora.\nNišta ne bi bilo sporno da Cvijetinović, alijas Pero Maljutka, javnosti nije poznat kao prevarant osuđivan u Republici Srpskoj i Srbiji.\nNaime, Cvjetinović se od 2006. pa na ovamo lažno predstavljao kao Milorad Dodik i tadašnji ministar Rajlo Ubiparip. Čak je od lakovjernih biznismena u RS, Hrvatskoj i Srbiji izvlačio novac.\nKoristeći fizičku sličnost, navelu su tada iz policije, on se predstavljao kao Dodik i sklapao poslove sa raznim privrednicima i preduzećima u zemljama bivše SFRJ.\nZa Cvjetinovićem je bila raspisana i centralna potjernica u Republici Srpskoj, kao i više međunarodnih potjernica.\nPodsjećamo, u Banjaluci su u četvrtak održana dva skupa – jedan u organizaciji opozicije, a drugi u organizaciji boračkih udruženja, na kojem su se pojavili i predstavnici vlasti u Republici Srpskoj.\nTags: Maljutka, Petar Cvijetinović, prevarant, skup\nFOTO – Dubai dobio poslovnu 3D štampanu zgradu


Kompanija Balkan Novoteh nov član u Sektoru namenske industrije UPS | Unija Poslodavaca Srbije\nKompanija Balkan Novoteh doo je privatna kompanija, osnovana 2011. godine u Republici Srbiji. Za kratko vreme obezbedila je sve neophodne dozvole potrebne za poslovanje na lokalnom i međunarodnom tržištu.\nOno što ovu kompaniju čini posebnom je razvojni tim koji uključuje preko 60 doktora nauka sa velikim iskustvom u vojnoj industriji. Različite profesionalne kvalifikacije čine ovaj tim kvalifikovanim da rešavaju različite specifične zadatke samostalno i bez podrške drugih kompanija.\nRazvojni tim kompanije Balkan Novoteh poseduje ekspertska znanja u oblastima elektrotehnike, elektronskog inženjeringa, mašinstva, hemijskog inženjerstva i softverskog inženjerstva.\nBalkan Novoteh svojim klijentima nudi:\nRazvoj operativnog sistema u realnom vremenu;\nIdentifikaciju optimalne arhitekture mikrokontrolera i\nSoftversko programiranje (upravljački programi, aplikacije u realnom vremenu, softver, GUI itd.).\nSvim svojim poslovnim partnerima Balkan Novoteh obezbeđuje brz i jednostavan pristup/kontakt sa vrhunskim stručnjacima spremnim da pruže svu potrebnu podršku i najefikasnija rešenja za postavljene zahteve kao i pomoć za izbor najbolje opcije.\nNaša zajednička zalaganja insistiraće na daljim razvojnim projektima zasnovanim na znanju jer je znanje glavni pokretač privrednog i društvenog razvoja. Podsticanje ovog razvoja uz korišćenje najsavremenijih znanja i tehnologija, korišćenjem naših kadrovskih i tehnoloških prednosti doprineće obezbeđivanju kompetentnosti i konkurentnosti domaće privrede u međunarodnim okvirima.\nNaše zajedničke aktivnosti baziraće se na efikasnim rešenjima za bolje pozicioniranje i uspeh svih privrednih aktera u Srbiji kroz jačanje konkurentnosti, inovativnosti i fleksibilnosti.


Kakvo nas proljeće čeka: Meteorolozi objavili dugoročnu prognozu – Borba\nKakvo nas proljeće čeka: Meteorolozi objavili dugoročnu prognozu\nProljeće počinje za šest nedelja, a meteorolozi su već objavili prognozu kakvo će biti.\nPrema dugoročnoj prognozi „Akjuvedera“, toplo vrijeme će se vratiti u djelove Evrope već tokom marta i vladaće i u aprilu i maju, dok će drugi djelovi morati duže da čekaju na njega.\nKako navode iz ovog meteorološkog servisa, proljeće 2021. godine moglo bi da liči na ono iz 2018, kada je „Zver sa istoka“, talas hladnog vremena, pogodio delove Evrope.\nMeteorolozi predviđaju da će u južnoj Evropi, olujni talas koji je zahvatio prvo zapadnu, a potom i taj dio Evrope tokom zime, ostati aktivan i početkom proljeća.\n„Taj južni talas oluja nestaće do kraja proljeća, ali će napraviti štetu u južnoj Evropi do maja“, rekao je Tajler Ros, viši meteorolog ovog servisa.\nKako se oluje budu približavale Sredozemnom moru, povlačiće sa sobom jake padavine u Italiji i na zapadnom dijelu Balkana, što može izazvati opasnost od poplava početkom proljeća, posebno u krajevima koji su bili pogođeni jakim kišama krajem 2020. godine, navodi „Akjuveder“.\nDo kraja aprila i tokom maja, oluje se sele na sjever i na jug Evrope stiže toplije i suvlje vreme, prognoziraju meteorolozi.\nJedna od najsnežnijih zima pogodila je sjeverozapadne i centralne djelove Evrope, pa se mnogi pitaju kada će proljeće, a meteorolozi navode da će ono doći sa zakašnjenjem.\nHladnoća će se zadržati u martu na području od Irske i Velike Britanije, do južne Skandinavije, Njemačke i zapadne Poljske.\nTakođe, moguće su pojave oluja u zapadnoj Evropi, pa se može očekivati snijeg u Škotskoj, Engleskoj i višim djelovima Francuske i Njemačke sve do marta. Snijeg je moguć i na sjeveru Evrope gdje će se preseliti olujni talas sa juga kontinenta.\nMeteorolozi predviđaju da bi u zapadnoj i sjevernoj Evropi mogao da se dogodi povratak „Zveri sa istoka“, upliv hladnog talasa krajem zime i početkom proljeća, ali ne u tolikoj mjeri kao što je 2018. godine hladan vazduh iz Sibira donio pad temperatura. Navode da se u većem dijelu Evrope rast temperatura očekuje tokom aprila i maja.\nSa druge strane, istočnu Evropu očekuje ljepše i toplije vreme tokom proleća, uz mogućnost nekoliko hladnijih dana..\nMeđutim, moguće je da u martu bude kratkotrajnog kasnog snijega u ovom regionu Evrope, navode iz „Akjuvedera“.\nPeskov: Za sada se ne planira sastanak Putina i Bajdena\nČavić: U Pljevljima nije došlo do povećanja broja oboljelih


Dijamantidis: Nisam legenda, košarka mi dala lep život\nČuveni grčki košarkaš Dimitris Dijamantidis emotivnim pismom oprostio se od aktivnog igranja i poručio da je ponosan što je doživeo mnogo lepih trenutaka i uspeha u dresu Panatinaikosa.\n"Zahvalio bih se svima na lepim rečima i govoru da sam bio jedan od najboljih evropskih igrača ikada. Čuo sam da bi navijači Grčke i Panatinaikosa trebalo da mi se zahvale na svemu što sam uradio, ali nisu u pravu, jer bih ja morao da se zahvalim košarci za dobar život. Osetio sam lepe trenutke igrajući ovu igru", napisao je Dijamantidis u pismu.\nOn ističe da mu je čast bila da ispisuje istoriju atinskog kluba, čiji je veliki doprinos dao u osvajanju brojnih titula.\n"Podrška kluba i navijača gurala me je da igram iznad mogućnosti. Osvojio sam mnogo trofeja, a to ne bi bilo moguće bez odlične kompletne organizacije. Iako sam završio karijeru srce će mi oduvek kucati za košarku. Zovete me legendom, ali to nije moja nagrada, već navijača, trenera, saigrača i svih koju su obeležili moju karijeru". istakao je Dimitris.\nDijamantidis je sa Panatinaikosom, čiji je član bio 13 sezona, devet puta osvojio titulu prvaka Grčke, ima isto toliko nacionalnih Kupova i tri Evrolige - 2007, 2009. i 2011. godine.\nSa reprezentajom je došao do zlatne medalje na Evropskom prvenstvu u Beogradu 2005. i godinu dana kasnije do srebra na Svetskom prvenstvu u Japanu.\nŠest puta je biran za najboljeg defanzivca Evrolige, dok je 2011. godine proglašen za najkorisnijeg igrača MVP elitnog klupskog takmičenja.


Tramp ponudio pomoć Putinu u suzbijanju šumskih požara u Sibiru - Svet - Dnevni list Danas\nPočetna » Svet » Tramp ponudio pomoć Putinu u suzbijanju šumskih požara u Sibiru\nTramp ponudio pomoć Putinu u suzbijanju šumskih požara u Sibiru\nAmerički predsednik Donald Tramp ponudio je ruskom predsedniku Vladimiru Putinu pomoć u gašenju požara u Sibiru, saopštila je pres služba Kremlja.\n0Piše: Beta-AP 01. avgusta 2019. 08.58\nFoto: Beta/ RU-RTR Russian Television via AP\nKako je saopšteno, Tramp i Putin razgovarali su u sredu telefonom, na inicijativu Vašingtona.\nKasno sinoć Bela kuća je takođe izdala saopšenje u kojem je rečeno da je predsednik Donald Tramp razgovarao s Putinom i da je „izrazio zabrinutost zbog ogromnih požara koji pogađaju Sibir“.\nRuska vojska se juče pridružila u borbi protiv šumskih požara koji su u Rusiji zahvatili oko 30.000 kvadratnih kilometara.\nVojni transportni avioni i helikopteri koji mogu da ispuštaju vodu na vatru poslati su po nalogu ruskog predsednika Vladimira Putina.\nRuske vlasti proglasile su vanredno stanje u pet oblasti, uključujući cele regione Irkutsk i Krasnojarsk, koji se nalaze severno od Mongolije. Sibirsko područje Krasnojarsk prekriveno dimom vidi se na satelitskim fotografijama NASA i Evropske službe za nadzor atmosfere Kopernik.\nNisu prijavljene povrede i evakuacije, ali požari koje širi jak vetar proizveli su jak dim, zagušili su vazduh u nekoliko gradova, uključujući Novosibirsk, treći po veličini ruski grad sa 1,6 miliona stanovnika u jugozapadnom Sibiru.\n„Situacija je teška. Mnoge šume gore, smog i dim su se proširili na mnogo naseljenih oblasti. Prognoze u ovom trenutku nisu optimistične“, rekao je ruski premijer Dmitrij Medvedev u poseti Krasnojarsku.\nRuska agencija za zaštitu šuma saopštila je da je oko 2.700 vatrogasaca radilo na gašenju požara, ali da je područje zahvaženo požarom od oko 28.000 kvadratnih kilometara teško dostupno.\nTi šumski požari nisu suzbijani jer su troškovi i rizici bili veći od potencijalne štete koju bi požari mogli naneti nenaseljenim područjima, rečeno je iz agencije.\nPožari tokom leta u Rusiji nisu retka pojava, međutim sada je posvećena posebna pažnja jer je dim stigao do većih gradova.\nDonald Tramp, pomoc, požari, sibir, Vladimir Putin\nU Kaliforniji oko 60.000 ljudi evakuisano zbog šumskih požara\nTramp pohvalio odličnu saradnju sa Rusijom u borbi protiv terorizma\nMarić: Zatražena pomoć Rusije u gašenju požara na Staroj planini (FOTO)


M. P. 10. maja 2019. 12:43\nDobro pogledajte novčanicu OVDE.\nSa 50 dinara u džepu u Srbiji jedva da može i da se doručkuje, ali postoji „pedesetica“ koja vredi mnogo. Naime, radi se o novčanici iz 1914, za koju kolekcionari tvrde da vredi i do 8.000 evra.\nU pitanju je čuveni „pegavac“, novčanica koju je ručno naslikala srpska impresionistička slikarka Beta Vukanović i prepoznatljiva je po svojoj rozikasto-ljubičastoj boji.\nZašto je poznata kao „pegavac“?!\nKrajem 1914. godine, pored napora da se u Francuskoj obezbedi štampanje dodatnih količina novčanica od 10 i 100 dinara koje su već u opticaju, Narodna banka je nastojala da objavi „ratne“ novčanice od 50 dinara. Nacrt je izradila slikarka Beta Vukanović.\nŠtampana je u Francuskoj i puštena u promet 25. marta 1915. godine. Imala je pogrešno odštampan broj paragrafa krivičnog zakona, i datum kad je donet zakon po kome se novčanica objavljuje. Javnost, verovatno ne zbog ovih grešaka, nije prihvatila dvadeseticu. List „Politika“ je naziva „nakaradom“, na kojoj ni graver nije smeo da se potpiše, a narod ju je podrugljivo prozvao „pegavac“, ne zna se da li mu se nije dopao crtež Bete Vukanović ili realizacija.


Zakaži onlajn čas: Italijanski jezik - Andrea C. - Kampster\nItalijanski jezik - Andrea C.\nKroz zanimljive, tematske časove želim da vam pokažem da je moguće za kratko vreme progovoriti italijanski jezik. Od vas se očekuje da redovno radite domaći zadatak jer će vam to pomoći da brzo i uspešno savladate jezik.\nTokom studiranja sam se zaljubila u italijanski jezik, u gramatiku, književnost i kulturu. Sada bih volela da svoje znanje prenesem na druge ljude i da im pomognem da za kratko vreme progovore italijanski jezik.\nFilološki fakultet, smer Italijanski jezik i književnost\nDve godine predavala Italijanski jezik u školi stranih jezika "Restart" i "Smiley".\nJedan čas 1,200rsd\nOstali predavači za Italijanski jezik\nPolaznici mogu očekivati od mene da ću im preneti svoja znanja iz engleskog i italijanskog jezika na interaktivan način prilagođen njihovim individualnim potrebama.Od učenika se očekuje da budu aktivni i zainteresovani za predmet.


Španske kompanije žele u Srbiju - Bizlife.rs\n13:19 Beograd , 28/05/2018\nHavijer Alvares, šef ekonomskog i trgovinskog odeljenja Ambasade Španije izjavio je da postoji interesovanje za dolazak novih španskih kompanija u Srbiju, prenosi B92.\nRegistrovano je 24 španske kompanije koje posluju u Srbiji, i to u sektorima kao što su inženjering, građevinarstvo, zaštita životne sredine, moda, komponente za automobilsku industriju i železnicu, prehrambena industrija, hotelijerstvo, industrijska oprema, itd. Uopšteno, dosadašnji rezultati su bili povoljni za ove kompanije u tolikoj meri da neke od njih planiraju da prošire svoje investicije. Takođe, upoznati smo sa interesovanjem još nekoliko španskih kompanija započne svoje poslovanje u Srbiji“, kazao je Alvares.\nOsim tih firmi, kako je naveo, postoje mnoge druge koje posluju sa Srbijom iako nemaju svoje kancelarije ili predstavništva u zemlji.\nPrema njegovim rečima, izvoz robe iz Španije u Srbiju je u 2017. godini dostigao 247 miliona evra, dok je izvoz iz Srbije u Španiju iznosio 165 miliona evra, tako da je ukupna bilateralna trgovinska razmena iznosila 412 miliona evra.\n„Od 2014. godine španski izvoz u Srbiju beleži dvocifrene stope rasta svake godine. U 2017. godini govorimo o porastu od 23 odsto u odnosu na prethodnu godinu. Što se tiče španskog uvoza iz Srbije, u prethodne četiri godine registrovan je snažan rast na početku, koji je potom zaustavljen, beležeći pad od 10 procenata. Ukupna bilateralna trgovinska razmena je kontinuirano rasla poslednjih godine, beležeći stopu napretka od 8 odsto u 2017. godini“, naveo je Alvares.\nulaganje kompanije Srbija đpanija


Povodom saopštenjaCentralne banke BiH od 31.05.2016.kojim se pokušava demantirati nalaze iz Izvještaja Stanje nacije, kojeg su Centri civilnih inicijativa (CCI) objavili 30.05.2016., radi potpune, razumljive i istinite interpretacije zvaničnih pokazatelja, ističemo:\n1. CCI idalje tvrdi da je samo 45% od ukupne novčane mase konvertibilno u stranu valutu.Novac se ne kreira samo novčanicama i kovanicama koje Centralna banka pusti u opticaj, nego i kroz bankarski sistem.\n2. U BiH, po zvaničnim podacima Centralne banke (Bilten CBBH br. 4/2015, str. 135), ukupna novčana masa (M2) iznosi 18,6 milijardi KM. Rezerve strane valute iznose približno 8,6 milijardi KM (Bilten CBBH br. 4/2015 str.198), što je tek 45% pokrivenosti novčane mase rezervama.Shodno navedenom, idalje tvrdimo da je 55% novčane mase nekonvertibilno u stranu valutu.\n3. Primjena Zakona o Centralnoj banci BiH nije bila predmet analize, nalaza, ni tvrdnji CCI-a, niti impliciramo da se isti krši od strane Centralne banke. Ipak, u svome saopštenju Centralna banka ne daje odgovor na pitanje da li bi svi deponenti mogli podići svoje depozite, kojih ima 16,5 milijardi KM (Bilten CBBH 4/2015, str. 144), u eurima?\n4. Povjerenje u monetarnu politiku i Centralnu banku se zasnivaisključivo na kredibilitetu politika i djelovanja Centralne banke. Jedna od upitnih politika jeste i smanjenje obavezne rezerve za komercijalne banke za koju se u MMF-ovom izvještaju broj 15/177 za BiH str. 29, paragraf 54 kaže da„...Centralna banka treba preispitati adekvatnost obaveznih rezervi jer su drastično smanjene tokom finansijske krize.“ Dakle, smanjenjeobaveznih rezervi od strane Centralne banke, poslije krize 2008. godine je ocijenjeno kao drastično, te se banka poziva da se ovakva politika preispita.\n5. Između 2008.i 2010. godine pad depozitaje iznosio oko 40% (Izvještaj MMF-a broj 15/77 za BiH, str. 36, grafikon Depoziti i M2). Odliv kapitala je spriječen povećanjem garancije depozita od strane države na 50.000KM (od 2004. do 2014. godine osigurana suma depozita je povećana s 5.000 KM na 50.000 KM po depozitu). Centralna banka javnosti treba obrazložiti politikukojom ćeodržatistabilnost valute i finansijskog sistema, u slučaju odliva depozita sličnih razmjera, ukoliko se isti desi sada?\nDakle, impliciranje da kredibiltet Centralne banke i finansijskog sistema može biti doveden u pitanje bilo čijim nalazima ili izjavama, predstavlja zamjenu teza. Upravo radi stabilizacije finansijskog sistema i općenito provođenja odgovornih javnih politika, CCI vrši monitoring provedbe i efektivnosti Reformske agende. Cijeneći spremnost Centralne banke na javni dijalog i duboko razumjevajući ozbiljnost ove teme,CCI takođe ostaje otvoren za saradnju i davanje pojašnjenja o vlastitim analizama javnih politika i djelovanja institucija čiji je zadatak da rade u interesu države i njenih građana.\nIntegralan Izvještaj „Stanje nacije“ i više informacija o kampanji nalazi se na adresi www.posaonarodu.ba.


Časopis Industrija :: NELT I DACHSER PREDSTAVILI NOVU USLUGU TRANSPORTA PREHRAMBENIH PROIZVODA\n13.01.2018 Komentari: 0\nKompanija NELT, regionalni lider u oblasti distribucije, logistike i trade marketinga, ostvarila je saradnju sa jednim od globalnih lidera specijalizovanih za logistiku hrane, nemačkom kompanijom DACHSER.\nZahvaljujući ovoj saradnji omogućena je nedeljna isporuka komadnih pošiljki prehrambenih proizvoda iz cele Evrope u Srbiju, Makedoniju, Crnu Goru i Bosnu i Hercegovinu preko NELT logističkih i distributivnih kanala.\n“Ulaskom kompanije NELT u sastav Evropske mreže za distribuciju prehrambenih proizvoda je veoma značajan korak za nas kao kompaniju i u duhu je naše strategije stalnog rasta i razvoja. Kontinuiran i direktan transport prehrambenih proizvoda po najvišim standardima će uticati na razvoj i kvalitet tržišta Zapadnog Balkana.\nObilazak poslovnog kompleksa Nelt-a\nBenefiti koje korisnici našeg servisa ostvaruju su sigurnost isporuke, ekonomičnost i jednostavna komunikacija prilikom praćenja pošiljki. U sledećoj fazi je planiran i servis izvoza ka tržistu EU.” izjavio je Ivan Milićević, Nelt LSP menadžer operacija i razvoja.\n“Kompanija NELT svojim inovativnim pristupom u poslovanju, stabilnim i kontinuiranim rastom doprinosi ispunjavanju jedinstvenih standarda naše mreže u pogledu procesa i informacionih sistema kojima osiguravamo pouzdanost i kontinuitet. Ekspertiza i snažno prisustvo na lokalnom tržištu naših partnera je od ključnog značaja za održivost mreže, a NELT ispunjava sve uslove i vidimo ga kao ključnu figuru za region Balkana”, izjavila je Hajdi Mathaus, direktor razvoja Evropske mreže u kompaniji DACHSER.\nNELT, osnovan 1992. godine u Beogradu, vodeća je distributerska kompanija u regionu, koja u okviru svojih logističkih kapaciteta, pruža usluge međunarodnog transporta, skladištenja, carinskog posredovanja, dostave, dodatnih usluga prepakivanja, kao i usluge intermodalnog terminala. Nelt je deo Nelt Grupe, organizacionog sistema koji povezuje 3800 zaposlenih u 13 kompanija, u Jugoistočnoj Evropi i Africi.\nDACHSER, osnovan 1930. godine u Kemptenu, jedan je od globalnih lidera u logistici, specijalizovanim za logistiku hrane. Zapošljava 27.450 ljudi na 409 lokacija širom sveta. U 2016. godini ostvario je promet od 5,7 milijardi evra i realizovao više od 80 miliona pošiljki. Zajedno sa 11 partnera, DACHSER je osnovao Evropsku mrežu za hranu 2013. godine.


SAOPŠTENJE VMA: PREMINULA DR OLIVERA JOVANOVIĆ – Balkanekspresrb.rs\nMinistar odbrane Bratislav Gašić i načelnik Generalštaba Vojske Srbije general Ljubiša Diković uputili su saučešće porodici Jovanović\nDR OLIVERA JOVANOVIĆ, lekar Vojnomedicinske akademije, koja je bila angažovana u prvoj rotaciji mirovne misije UN u Centralnoafričkoj Republici, preminula je sinoć od posledica teškog oblika malarije.\nDr Jovanović je primljena u Kliniku za infektivne i tropske bolesti Vojnomedicinske akademije 6. jula, u veoma teškom opštem stanju sa simtpomima i znacima otkazivanja više organa, o čemu smo ranije obavestili javnost. Tokom hospitalizacije preduzete su sve neophodne dijagnostičke i terapijske procedure u cilju lečenja najtežeg oblika malarije i njenih komplikacija.\nMinistarstvo odbrane i Vojska Srbije žale za gubitkom dr Jovanović, koja je za učešće u misiji zajedno sa ostalim kolegama odlikovana medaljom za službu u UN.\nDr Olivera Jovanović, lekar specijalista radiologije, bila je zaposlena u Institutu za radiologiju Vojnomedicinske akademije, a u Ministarstvu odbrane radi od 1995. godine. U misiji MINUSCA u Centralnoafričkoj Republici obavljala je dužnost lekara radiologa u vojnoj bolnici nivoa 2. <\nTagsDr Olivera Jovanović VMA


Albanija blizu statusa kandidata za EU | TRT Bosanski\nAlbanija blizu statu...\nAlbanija blizu statusa kandidata za EU\nPredsjednik Evropskog vijeća Herman Van Rompuy je izjavio da bi Albanija, koja je prije tri godine podnijela zahtjev za članstvo u EU, mogla dobiti status kandidata u decembru.\n18.09.2012 ~ 17.03.2020\nPredsjednik Evropskog vijeća Herman Van Rompuy je izjavio da bi Albanija, koja je prije tri godine podnijela zahtjev za početak pregovora, mogla dobiti status kandidata za članstvo u ###EU### u decembru.\nNa zajedničkoj konferenciji za novinare Van Rompuya i albanskog predsjednika Bujara Nišanija, koji je u julu preuzeo dužnost šefa države, saopšteno je da će preporuka i mišljenje o zahtjevu Albanije za dobijanje statusa kandidata za članstvo u ###EU### biti objavljena u oktobru, te da će odluka Vijeća biti razmatrana na sjednici ###EU### lidera zakazanoj za decembar.\n"Prema tome, još uvijek možete da napredujete u 2012. godini", rekao je Van Rompuy.\nZahtijevajući da se nastavi sa provođenjem reformi u političkom sistemu Albanije, Van Rompuy je istakao da je od vitalnog značaja da se osigura poštivanje vladavine prava, uključujući borbu protiv korupcije i organizovanog kriminala.\nAlbanski predsjednik Nišani je ocijenio da je Albanija ostvarila značajan napredak u provođenju reformi ###EU###, rekavši da postoje još veći izazovi na njihovom putu ka Evropskoj uniji i da će nastaviti da koračaju odlučno.\nNišani je u nastavku istakao da će Albanija nastaviti da daje svoj doprinos miru i stabilnosti u regionu, pridržavajući se čvrsto dobrih susjedskih odnosa.


Vesti online / Sport / Košarka / Laso: Mi smo Real i ne plašimo se Partizana!\nTrener košarkaša Reala - Pablo Laso\n"Svesni smo značaja ovog meča, jer ćemo igrati protiv velikog rivala u paklenoj atmosferi. Znamo da je Partizan u prvom kolu izgubio kod kuće od Efesa i sada mora da juri pobedu. U ovako izjednačenoj grupi svaka utakmica je veoma važna. Ako pobedimo u Beogradu, bićema veoma blizu Top 16 faze", rekao je Laso.\nTrener Reala ističe da vrlo dobro zna kakva je atmosfera u "Pioniru".\n"Cela Evropa to zna. Kada se u evroligaškim krugovima povede priča o Partizanu, svima su puna usta paklene atmosfere u “Pioniru”. Jednom sam, kao košarkaš Taugresa iz Vitorije, današnjeg Kaha Laborala, gostovao u toj dvorani i sećam se da je i tada bio neviđen ambijent. Biće vruće, ali se ne plašimo bučnih navijača Partizana", rekao je Laso i dodao da očekuje pobedu.\n"Naravno da možemo da pobedimo, pa mi smo Real. Ali, treba da odigramo mnogo dobro, na maksimalnom nivou. Kada su crno-beli sa druge strane parketa, to su obavezno teški dueli. Pokušaćemo da diktiramo ritam, to je najvažnije. Jedina formula uspeha je – igraj dobru košarku", dodao je strateg madridskog Reala.\nBek "kraljevskog" kluba Martinas Pocijus rekao je da zna kakva će biti atmosfera u Pioniru, pošto je prošle sezone gostovao u Beogradu u dresu Žalgirisa.\n"Imao sam priliku da osetim beogradsku atmosferu, u kojoj je gostima uvek izuzetno teško. Trudićemo se da ne dozvolimo da to utiče na našu igru. Čeka nas jak protivnik i spremni smo na borbu tokom svih 40 minuta", kazao je Pocijus.\nPartizan i Real do sada su igrali 16 puta i srpski klub je slavio samo jednom. Crno-beli trenutno imaju jednu pobedu i dva poraza u C grupi Evrolige, dok Real ima učinak 2-1.\nUtakmica četvrtog kola Evrolige Partizan - Real Madrid igra se u četvrtak od 20.45 u hali Pionir.\nKOŠARKA Mirotić: Ovo je najbolja publika u Evropi


Od gljiva zarade i po 20.000 KM | Obrazovanje odraslih – DELICE project\nOd gljiva zarade i po 20.000 KM Branje samoniklih gljiva ili proizvodnja, te prikupljanje ljekovitog bilja i njegovo uzgajanje postaju sve ozbiljniji biznis, a profit od prodaje u sezoni često se mjeri i sa nekoliko hiljada maraka.\nVelika prednost berača i proizvođača leži u tome što kada je otkup u pitanju nemaju gotovo nikakvih problema jer tržište konstantno vapi za ovim prirodnim proizvodima, a potražnja je takva da se trenutno ne može namiriti ni domaće bh. tržište.\nZvanični podaci govore kako je prihod u BiH od izvoza gljiva težak šest miliona evra.\nBoro Marić, predsjednik Asocijacije gljivara RS, kaže kako se od branja samoniklih gljiva u sezoni može dobro zaraditi, te da sezona u BiH traje kraći dio proljeća, ljeto i cijelu jesen.\n„Znam da je porodica iz Laktaša za jednu sezonu branja gljiva zaradila oko 20.000 maraka. To je pristojan novac i dodatna sredstva za kućni budžet“, kaže on.\nKako je rekao, u bh. šumama raste pet vrsta komercijalnih gljiva koje otkupljuju, a među kojima su najpopularniji vrganji, lisičarke i crne trube sa desetinama svojih podvrsta.\n„Kilogram sušene crne trube košta oko 100 evra, dok je cijena sirove oko jedne KM. Za jedan kilogram sušene crne trube treba prikupiti oko 15 kilograma sirove. Tartufi su oko 150 evra po kilogramu, a cijene sirovih vrganja i lisičarki su od tri do osam KM po kilogramu“, kazao je Marić.\nMujadin Tokić, predsjednik Udruženja gljivara Tuzlanskog kantona i proizvođač, kaže kako se od ovog posla može sasvim pristojno živjeti.\n„Nivo proizvodnje gljiva naših članova je oko 500 do 600 tona, a najveći dio predstavljaju šampinjoni i to u 70 odsto slučajeva, a ostatak je bukovača i ljekovita gljiva šitake. Gljivarstvo je novo zanimanje i od njega se može uspješno živjeti, ali oni koji misle da je to jednostavno se varaju“, kaže on.\nKada je riječ o ljekovitom bilju, Branko Đurić, doktor poljoprivrednih nauka i asistent na Poljoprivrednom fakultetu u Banjaluci, kaže da se proizvodnja gajenog bilja iz godine u godinu razvija te da su pred nama velike šanse i potencijal.\nPrema njegovim riječima, bogatstvo naše zemlje po ovom pitanju je zaista veliko.\n„Procjenjuje se da imamo više od 400 samoniklih biljaka sa ljekovitim svojstvima, od kojih 170 vrsta skupljaju kako za ličnu, tako i za komercijalnu upotrebu. Komercijalno se prodaje, izvozi i nalazi na tržištu oko 70 do 80 vrsta“, kazao je Đurić.\nKako dodaje, branje bilja zasad je sporedna djelatnost jer berač dnevno može da zaradi oko 20 KM, što nije dovoljno za život, ali je dovoljno za popunjavanje kućnog budžeta.\nPetar Mimić iz Agencije za saradnju, edukaciju i razvoj ACED iz Banjaluke, kaže kako se od proizvodnje bilja može napraviti dobar biznis.\n„Prednost je što se ono veoma lako može prodati i plasirati jer je tržište otvoreno i nema problema sa plasmanom“, kazao je on.\nInače, juče je u studentskom kampusu u Banjaluci započela 7. izložba gljiva i ljekovitog bilja, koju organizuje Asocijacija gljivara RS u saradnji sa Poljoprivrednim fakultetom, a na kojoj su se predstavili izlagači iz Mrkonjić Grada, Čelinca, Srpca, Prijedora, Tuzle i drugih gradova.


Bosch nastavlja stabilan razvoj u Srbiji u 2019. godini | PC Press\nBosch nastavlja stabilan razvoj u Srbiji u 2019. godini\nBosch, vodeći dobavljač tehnologije i usluga, nastavio je stabilan rast u Srbiji u 2019. godini. Prodaja na lokalnom tržištu povećana je za 1,4 procenta u poređenju sa prethodnom godinom, dostigavši 55 miliona evra.\nUkupan neto prihod od prodaje, uključujući interne isporuke povezanim kompanijama, iznosio je 271 milion evra u 2019. godini. U poređenju sa prethodnom godinom, to predstavlja povećanje od 1,5 procenata – kompanija Robert Bosch d.o.o. je tako zadržala svoje četvrto mesto na listi 15 najvećih izvoznika koju objavljuje Ministarstvo finansija Republike Srbije. „Tokom 2019. godine značajno smo povećali kapacitete u inženjeringu za nove proizvode i počeli da proizvodimo motore za sisteme brisača u fabrici u Pećincima. Istovremeno smo nastavili sa razvojem kapaciteta IT sektora u Beogradu”, izjavila je Jovanka Jovanović, generalna direktorka Bosch Grupe u Srbiji. Prema podacima od 31. decembra 2019. Bosch Grupa u Srbiji zapošljava više od 1.500 saradnika – što predstavlja povećanje od 16,2 procenta u odnosu na prethodnu godinu.\nU tekućoj poslovnoj godini, kompanija Bosch predviđa slabije rezultate zbog globalne pandemije korona virusa. „Iako zbog trenutne situacije očekujemo godinu punu izazova i u Srbiji, ostajemo posvećeni lokalnom tržištu i njegovom dugoročnom potencijalu”, rekla je Jovanović. „Detaljno smo analizirali trenutnu situaciju. Zdravlje i bezbednost naših zaposlenih predstavljaju naš prioritet, uz kontinuirani razvoj poslovanja u Srbiji. Kako bi postepeno podizanje kapaciteta proizvodnje bilo uspešno, uvodimo brojne mere da bismo obezbedili adekvatnu zaštitu od infekcije korona virusom za naše zaposlene”, dodala je Jovanović.\nZnačajna ulaganja u Srbiji\nKompanija je od 2012. godine uložila oko 99 miliona evra u razvoj poslovanja u Srbiji – od čega više od 37 miliona evra samo tokom 2019. godine. Tokom prethodne godine kompanija Bosch je završila sledeću fazu ulaganja u fabriku za sisteme brisača u Pećincima. Osim razvoja proizvodnih kapaciteta, kompanija Bosch se takođe usredsredila na razvoj lokalnih IT aktivnosti. Digitalni i razvojni centar u Srbiji zapošljava programere koji rade na rešenjima za e-trgovinu, elektronske usluge, mobilne aplikacije za Bosch precizne merne aparate i rešenja za komunikaciju sa distributerima.\nKontinuirani razvoj proizvodnje motora za sisteme brisača\nBosch u Srbiji kontinuirano ulaže u istraživanje i razvoj, kao i proširenje proizvodnje u fabrici u Pećincima. U 2019. godini proizvodni asortiman je proširen na motore za sisteme brisača, a ove godine je počeo izvoz van Evrope, u SAD. Nova ulaganja završena su u septembru 2019. godine, napravljeno je dodatnih 16.000 m2 novog dostupnog prostora, nova kantina za zaposlene i novi skladišni prostor. Sada se poslovanje kompanije Bosch u Srbiji odvija na više od 60.000 m2 u fabrici u Pećincima i na 6.000 m2 kancelarijskog prostora u Beogradu. Fabrika kompanije Bosch u Pećincima zvanično je akreditovana za novi profil u okviru programa dualnog obrazovanja – profil tehničara mehatronike. Osim toga, izgrađeno je nekoliko stotina m2 prostora za novu radionicu i novu učionicu za đake.\nKompanija Bosch nastavila je da ulaže u obrazovanje IT stručnjaka u Srbiji Bosch ulaže u obrazovanje, šalje saradnike na stručne konferencije širom sveta i podržava ih u razmeni znanja. Osim toga, svi zaposleni imaju mogućnost da deo svog radnog vremena posvete aktivnostima i projektima koji im omogućavaju učenje novih veština i unapređenje znanja. Saradnici imaju podršku za realizaciju sopstvenih ideja koje unapređuju poslovanje ili koje doprinose dobrobiti lokalne zajednice. Dva IT odeljenja kompanije Bosch u Srbiji zapošljavaju više od 180 IT stručnjaka, a očekuje se da taj broj još raste u narednim godinama. Bosch SoftTec zapošljava programere koji rade na razvoju rešenja u oblasti mobilnosti korisnika u budućnosti. Kao jedan od tri razvojna SoftTec centra u Evropi, Beograd je zadužen za interesantne i tehnološki izazovne projekte, pružajući IT saradnicima jedinstvenu šansu da „programiraju budućnost”.\nLokalni Digitalni i razvojni centar podstiče kontinuirano usavršavanje zaposlenih organizujući konferenciju „eMagine” koja će ove godine biti u obliku onlajn obuke, događaja koji će okupiti Bosch eksperte za digitalnu transformaciju iz čitavog sveta. Digitalni i razvojni centar zapošljava stručnjake iz oblasti e-trgovine, upravljanja projektima i drugih oblasti, podržavajući poslovanje divizije Električnih Ručnih Alata u pogledu digitalne transformacije.\nS obzirom na ubrzani razvoj IT sektora u Srbiji i činjenicu da je potražnja za IT stručnjacima veća od dostupnosti na tržištu, kako bi odgovorila na te izazove, kompanija Bosch kontinuirano ulaže u obrazovanje saradnika. Ulaganja u obuke saradnika iznosila su više od 790.000 evra u 2019. godini. Kompetencije, agilnost i motivisanost saradnika veoma su važni za Bosch. To prepoznaju i sami saradnici i u Srbiji i na globalnom nivou. Neki od saradnika razvili su karijere na različitim lokacijama kompanije Bosch širom sveta, a određeni broj IT stručnjaka vratio se u kompaniju Bosch Srbija iz zemalja kao što su Nemačka, SAD, Švajcarska i Češka.\nBosch inovacije na tržištu Srbije\nKompanija Bosch je 2019. godine predstavila niz inovativnih proizvoda na tržištu Srbije i realizovala projekte u različitim poslovnim oblastima. Divizija Električni Ručni Alati predstavila je „X-lock”, revolucionarni novi sistem koji menja način stavljanja reznog i brusnog pribora na brusilice, posle 80 godina, uz pomoć „klik“ sistema, koji će uskoro postati novi industrijski standard zahvaljujući patentu kompanije Bosch. Više od 40 električnih aparata kompanije Bosch sada koristi Bluetooth tehnologiju za „komunikaciju” sa korisnicima.\nDivizija Termotehnika naglašava važnost ekologije, i osim toplotnih pumpi i solarnih kolektora koje koriste obnovljive izvore energije, divizija je uvela i novu paletu inverter klima uređaja. Divizija Termotehnika je u 2019. godini pustila u pogon industrijska postrojenja širom Srbije, a neki od tih kotlova snabdevaju grejanjem čitava naselja, dok drugi snabdevaju kompanije u prehrambenoj, tekstilnoj i industriji guma.\nDivizija Sigurnosnih i bezbednosnih sistema predstavila je na tržištu INTEOX, prvu kompletno otvorenu softversku platformu za kamere za video nadzor, koja obuhvata video analitiku i koristi operativne sisteme (OS) otvorenog koda, i ima mogućnost bezbednog dodavanja softverskih aplikacija.\nPovezano društvo kompanije Bosch BSH Kućni aparati imalo je veoma uspešnu godinu u Srbiji sa porastom prodaje od 20 procenata tokom 2019. Povezano društvo BSH Kućni aparati je predstavilo luksuzni brend kućnih aparata Gaggenau, što je samo jedan od uspešnih projekata. BSH Kućni aparati u Srbiji predstavlja lidera na tržištu u segmentu aparata za kuvanje, mašina za sušenje veša, sudomašinama i usisivača.\nDivizija Auto delova je predstavila novi ispitni sto DCI 700 za ispitivanje modernih dizel sistema 2019. godine. Softverski paket ESItronic koji koriste dijagnostički uređaji za popravku vozila sada je dostupan za onlajn preuzimanje i ažuriranje. Sada su, takođe, dostupna i dva nova tipa kočionih tečnosti, ENV4 i ENV6. Oni ispunjavaju sve zahteve i standarde najnovijih sistema za kočenje u pogledu sistema sigurnosti i autonomne vožnje.\nBosch u Srbiji podstiče zaposlene da budu društveno odgovorni i pomažu lokalnoj zajednici kroz program korporativnog volontiranja, i često podržava humanitarne aktivnosti tokom godine. Zaposleni kompanije Bosch su učestvovali u sređivanju vrtića „Čigra”, najveće predškolske ustanove na Novom Beogradu, gde se nalazi sedište kompanije u Srbiji. Svake godine zaposlenii kompanije Bosch učestvuju u tradicionalnom humanitarnom sportskom turniru za Dnevni boravak za decu i mlade sa smetnjama u razvoju u Subotištu. Kompanija Bosch Srbija je kroz program volontiranja podržala niz aktivnosti organizacije za zaštitu životinja Animal Rescue Serbia, i to kroz edukativne radionice i akcije građenja smeštaja za napuštene životinje.\nAktivnosti koje podstiču CO2 neutralnost u Srbiji\nBosch u Srbiji doprinosi globalnoj inicijativi Bosch Grupe za CO2 neutralnost. U Pećincima je kompanija primenila nove tehnologije kako bi doprinela uštedi energije i smanjenju emisija CO2. U fabrici u Pećincima 100 procenata električne energije potiče iz obnovljivih izvora i iz godine u godinu, fabrika smanjuje potrošnju energije realizacijom projekata za energetsku efikasnost.\nBosch Grupa: poslovni izgledi za 2020. i dugoročna strategija: S obzirom na pandemiju virusa korona, Bosch predviđa značajne izazove za globalnu ekonomiju u tekućoj poslovnoj godini. Za postizanje barem uravnoteženog rezultata biće potreban veliki trud, najavio je upravni odbor Bosch Grupe na godišnjoj konferenciji za štampu u Nemačkoj. Uprkos izazovima postojeće situacije, Bosch održava svoje dugoročno strateško usmerenje: dobavljač tehnologije i usluga nastavlja da sistematično radi na postizanju ambicioznih klimatskih ciljeva i razvija aktivnosti koje su neophodne za podršku širenja održive mobilnosti. „Iako su druga pitanja trenutno u centru pažnje, ne smemo da izgubimo iz vida budućnost naše planete”, rekao je CEO kompanije Bosch Volkmar Dener. Bosch će postići ciljeve globalne akcije za klimu za 2020. i svih 400 lokacija kompanije širom sveta postaće klimatski neutralne.\nPored toga, kompanija Bosch je sebi postavila cilj da „prethodne” i „naknadne” aktivnosti u lancu poslovanja učini CO2 koliko god je moguće – očekuje se da do 2030. godine prateće emisije (obim 3) opadnu za 15 procenata. Osim toga, kompanija planira da objedini iskustvo iz više od 1.000 svojih projekata u oblasti energetske efikasnosti u novoj savetodavnoj kompaniji pod nazivom Bosch Climate Solutions. Pošto akcija za klimu ubrzava strukturnu promenu u mnogim sektorima, vodonik postaje sve važniji, i u automobilskoj industriji i u građevinskoj industriji. Zato Bosch radi sa partnerima na mobilnim i stacionarnim gorivnim ćelijama. Prema Deneru, ono što je važno kada je u pitanju mobilnost, jeste opsežna tehnološka ofanziva koja ne samo da trasira put ka održivoj mobilnosti električnim vozilima sa baterijom, već uzima u obzir i efikasne motore sa unutrašnjim sagorevanjem, a posebno sintetička goriva iz obnovljivih izvora energije i gorivne ćelije.\nKad god je to moguće, Bosch želi da doprinese naporima na obuzdavanju pandemije, recimo putem novih brzih testova za Covid-19 i uređaja za analizu Vivalytic. Bosch namerava da proizvede više od milion brzih testova tokom 2020. i da poveća tu brojku na tri miliona sledeće godine. Osim toga, Bosch u nekim regionima proizvodi zaštitne maske za lice i sredstva za dezinfekciju koja se pretežno koriste za zaštitu saradnika kompanije.\nTagovi: biznis, Bosch, Bosch SoftTec, Investicije, IT, Poslovni rezultati, ulaganja\n← Google protiv korišćenja istih lozinki\nDroidCam(X): Smartfon kao Web kamera →


Za razliku od bh. političara, koje međunarodna zajednica posmatra kao nefunkcionalne službenike, umjetnici i kulturni radnici u BiH daleko su bolji ambasadori svoje zemlje u svijetu. O tome svjedoče brojna priznanja i nagrade, internacionalna saradnja i poznanstva, uprkos tome što ih vlastita država u svemu tome ne podržava.\nNa konferenciji „Stanje institucionalne kulture u BiH”, koju je organizovao međunarodni teatarski festival MESS, više od 30 direktora institucija kulture razmatralo je kako savladati opštu dugogodišnju krizu u ovoj oblasti. I visoki predstavnik u BiH Valentin Inzko ističe da umjetnost može itekako unaprijediti društvo.\n„Aktuelni budžet Federacije BiH pravila je prethodna vlada, a\nInstitucije kulture BiH na budžetskoj milostinji\nne aktuelna. Obećao sam da će dogodine federalna Vlada nastojati da, vjerovatno neće doći do suštinskog rješavanja problema, svakako napravi jedan fond pri federalnom Ministarstvu kulture i sporta ili direktno pri Vladi Federacije BiH, a koji će pomoći rad ovih institucija”, najavljuje Kaplan.


Infostan - RENEXPO BiH\nUkoliko se zanimate za tematike obnovljivih izvora energije, energetsku efikasnost, zaštitu okoline i upravljanje vodama, posjetite međunarodni sajam i konferencije Renexpo BiH\nČetvrti međunarodni sajam i konferencija o obnovljivim izvorima energije, energetskoj efikasnosti, zaštiti okoline i upravljanju vodama u Bosni i Hercegovini biće održan 8. i 9. novembra u Hotelu Hills u Sarajevu.\nRENEXPO BiH predstavlja odličnu platformu za investitore, predstavnike ministarstava, opštinske strukture ali i poslovne rukovodioce iz sektora energetske efikasnosti i obnovljivih izvora energije. Zajedno sa predstavljanjem tržišnih potencijala cijelog regiona, mogućnošću investiranja i predstavljanja novih projekata, prateći programi koji se nude međusobno povezuju preko 1500 posjetilaca i 700 učesnika konferencije svake godine.\nNa sajmu ćete imati priliku da se povežete sa lokalnim, međunarodnim i stranim ekspertima koji dolaze iz zemalja širom Evrope i da kroz raznovrsne radionice, konferencije, poslovne sastanke i stručne obilaske sajma upoznate najnovije trendove i iskustva iz ove oblasti.\nViše detalja možete pronaći na zvaničnoj internet prezentaciji. Takođe na istom mjestu možete obaviti i besplatnu registraciju


Za nedelju dana šest novih žrtava - Infobrif\nZa nedelju dana šest novih žrtava\nObjavljeno 29.08.2018. u 11:49\nBEOGRAD – Šestoro ljudi umrlo je u prethodnih sedam dana od groznice Zapadnog Nila, čime se ukupan broj mrtvih u Srbiji sa 15 za samo nedelju dana popeo na na 21.\nU Beogradu se povećao broj inficiranih, koji sada iznosi 108, a pre sedam dana bio je 78, najnoviji su podaci Instituta za javno zdravlje „Dr Milan Jovanović Batut“.\nKako navode u Institutu „Batut“, slučajevi groznice prijavljeni su u Južnobačkom okrugu (36 osoba), Južnobanatskom (32), Zapadnobačkom (6), Podunavskom (11), Sremskom (5), Srednjebanatskom (3), Severnobanatskom (5), Braničevskom (5), Kolubarskom (1), Mačvanskom (1), Zaltiborskom (1), Raškom (1), a najviše zaraženih je na teritoriji Grada Beograda (108).\nTa tropska infekcija prenosi se na čoveka ubodom zaraženog „kućnog“ komaraca, dok su glavni „rezervoari“ virusa divlje ptice. Infekcija ne može da se prenese sa čoveka na čoveka.\nKako navode u „Batutu“, većina osoba, oko 80 odsto njih, nema nikakve simptome infekcije, dok oko 20 odsto inficiranih ljudi dobija simptome slične gripu – nagla pojava povišene telesne temperature, glavobolja, bolovi u mišićima i zglobovima, umor, blagi, prolazni osip i otok limfnih žlezda.\nSimptomi te forme bolesti su, prema podacima Instituta „Batut“, glavobolja, ukočen vrat, tupost, dezorijentisanost, koma, konvulzije, slabost mišića i paraliza.\nU „Batutu“ upozoravaju da je prevencija važna mera u sprečavanju dobijanja groznice Zapadnog Nila i savetuju upotrebu sredstava protiv ujeda komaraca, nošenje odeće dugih rukava i nogavica, svetle boje, izbegavanje boravka na otvorenom u sumrak i u zoru, stavljanje zaštitne mreže protiv komaraca na prozorima, vratima i oko kreveta.\nBatutkomarcipreminulivirus zapadnog Nila\nGlavni odbor DS i osnivačka skupština Saveza za Srbiju istog dana


OSTALO Архиве - Page 2707 of 2731 - INFORMACIJA JE KAPITAL - Capital.ba\nPoziv njemačkim investitorima da posluju u BiH\n24. okt. 2007. 16:22 Nema komentara\nSARAJEVO, Predstavnik Svjetske banke Harald Jedlik pozvao je njemačke investitore da posluju na tržištu BiH, saopšteno je iz Spoljnotrgovinske komore /STK/ BiH.\nOdredbe Prijedloga odluke o kupovini električne energije ograničavaju konkurenciju\n24. okt. 2007. 16:21 Nema komentara\nSARAJEVO, Konkurencijski savjet BiH saopštio je danas da pojedine odredbe Prijedloga odluke o kupovini/prodaji električne energije za 2008. godinu između Javnog preduzeća “Elektroprivreda BiH” DD Sarajevo i Javnog preduzeća “Elektroprivreda …\nSlovenci za što brži ulazak BiH u EU\n24. okt. 2007. 16:19 Nema komentara\nBANJALUKA, Ambasador Slovenije u BiH Nataša Vodušek rekla je da će se predstavnici Slovenije tokom predsjedavanja EU od 1. januara 2008. godine zalagati da BiH potpiše Sporazum o stabilizaciji i …\nEkonomski forum država sjeverne i južne Evrope u Bečićima\n24. okt. 2007. 16:08 Nema komentara\nPODGORICA, Osmi ekonomski forum država sjeverne i južne Evrope biće održan u Bečićima sutra i u petak, 26. oktobra.\nUnapređivati privrednu saradnju\n24. okt. 2007. 16:05 Nema komentara\nBANJALUKA,Predsjednik Vlade Republike Srpske (RS) Milorad Dodik i slovenački ambasador u BiH Nataša Vodušek zaključili su danas da je potrebno dalje unapređivati privrednu saradnju, posebno kada je riječ o ulaganju …\nUzgajanje priplodne krmače rase “pletren”\n24. okt. 2007. 16:02 Nema komentara\nRUSKI KRSTUR, Na novoj svinjogojskoj farmi “Bonida agrara” u vojvođanskom mjestu Ruski Krstur, prvi put u Srbiji biće uzgajana priplodna krmača rase “pletren”, kod koje je izolovan gen stresa.\nO rizicima u proizvodnji i prometu namirnica\n24. okt. 2007. 16:01 Nema komentara\nSARAJEVO, Spoljnotrgovinska komora BiH organizovala je danas seminar pod nazivom “HACCP i zakonodavstvo EU u vezi sa bezbjednošću namirnica”, na kome su domaći i strani stručnjaci govorili o rizicima u …\nPonuda Kopaonika za zimsku sezonu\n24. okt. 2007. 15:47 Nema komentara\nBANJALUKA, Turistička agencija “Unis turs” iz Banjaluke predstavila je danas promotivni film unaprijeđenih kapaciteta Turističkog centra Kopaonik za zimsku sezonu.\nVaraždinci žele nastavak saradnje\n24. okt. 2007. 15:46 Nema komentara\nZAGREB, Fabrika konfekcije “Varteks” iz Varaždina najavila je da će zatražiti hitan sastanak sa predsjednikom Organizacionog odbora i predstavnicima kompanije Univerzijada Beograd 2009 na kojem bi bile razmotrene mogućnosti nastavka …\nSrpska ima jasno razrađen plan akcije\n24. okt. 2007. 09:43 Nema komentara\nBEOGRAD, Predsjednik Vlade Republike Srpske (RS) Milorad Dodik rekao je da Srpska ima jasno razrađen plan akcije u vezi sa posljednjom nametnutom odlukom visokog predstavnika u BiH Miroslava Lajčaka.\nPresuda po tužbi Fonda PiO 20. novembra\n23. okt. 2007. 18:42 Nema komentara\nMOSTAR, Presuda po tužbi Fonda penzijsko-invalidskog osiguranja /PIO/ Republike Srpske /RS/ protiv federalnog Zavoda PIO/MIO biće donesena 20. novembra, rekla je danas nakon završnog ročišta sudija Osnovnog suda Mostar Divna …\nZbog poništene privatizacije prijavljeno šest osoba\n23. okt. 2007. 18:40 Nema komentara\nSARAJEVO, Uprava policije Federacije BiH podnijela je federalnom tužilaštvu Izvještaj o počinjenom krivičnom djelu protiv šest lica iz Goražda, osumnjičenih da su nezakonito poništili privatizaciju Hemijske industrije (HI) “Azot” iz …\nPočinje popis nekretnina za oporezivanje\n23. okt. 2007. 18:39 Nema komentara\nBRČKO, Na području distrikta Brčko od 1. januara naredne godine stručnjaci iz oblasti poljoprivrede i građevinarstva počeće da prikupljaju podatke od građana o vlasništvu i veličini nekretnina u njihovom posjedu, …\nSvjetska banka i MMF podržali objavljivanje ugovora o privatizaciji energetskog sektora\n23. okt. 2007. 18:38 Nema komentara\nSARAJEVO, Svjetska banke i MMF podržali su zahtjev Transparensi internešnela /TI/ da vlasti u BiH neodložno predoče javnosti ugovore o privatizaciji energetskog sektora i da se odmah prekine praksa direktnih …\nPostignut dogovor o isporuci gasa\n23. okt. 2007. 18:34 Nema komentara\nZVORNIK, Načelnik opštine Zvornik Zoran Stevanović saopštio je danas da je postigao dogovor sa rukovodstvom “BH gasa” o isporuci zemnog gasa “Zvornikstanu”, uprkos dugovanju ovog akcionarskog društva sarajevskom distributeru.


Blokirana ponuda Petronasa za preuzimanje Progress Energy Resources | Biznis i Finansije\n/ Biznis & Finansije / Blokirana ponuda Petronasa za preuzimanje Progress Energy Resources\nKanada je blokirala ponudu vrednu 5,3 milijardi dolara za preuzimanje nacionalne naftne kompanije Progress Energy Resources od starne malezijskog Petronasa, sa objašnjenjem da ona “neće ekonomski doprineti državi”. Petronas ima 30 dana da uloži žalbu na ovu odluku ili prilagodi svoju ponudu.\nAnalitičari ocenjuju da ovakav potez u prvi plan izbacuje nespremnost Kanade da privuče strane investicije u ključnim segmentima industrije, a posledica toga može biti i odsutajanje od realizacije dogovora o preuzimanju kompanije Nexen od strane kineskog Cnooc-a za 15,1 milijardi dolara. Ponuda Petronasa dogovorena je još u junu mesecu, a njenim ostvarivanjem ova kompanija stekla bi pristup rezervama gasa u kanadskim regionima Britanska Kolumbija i Alberta, na koje su mnogi energetski giganti još ranije bacili oko. Međutim, pre dva dana iz kanadskog Ministarstva za energetiku mogle su se čuti negativne reakcije i ocene da “ovaj sporazum ne može doneti Kanadi nikakvu korist”, pa je odluka o ratifikovanju odložena.\nU Progress Energy Resources su razočarani odlaganjem a izvršni direktor Majkl Kalbert izjavio je da će zajedno sa ponuđačem narednih 30 dana raditi na “prepoznavanju i otklanjanju svih prepreka, sa utvrđivanjem dugotrajnog zdravog poslovanja i razvoja, baziranog na izvoznoj politici, koji nisu mogući bez velikih investicija, poput Petronasove”. Malezijska kompanija do sada se još uvek nije reagovala na ovu odluku.\nMalezija energetika gas kanada nafta ponuda preuzimanje prirodni


Sreća je ponovo tu: Siniša i Arijana Mihajlović blistali na crvenom tepihu u Beogradu - BIGportal.ba\n13 Juna, 2021 13 Juna, 2021 024\nSiniša i Arijana Mihajlović pojavili su se na promociji albuma Suzane Jovanović vidno raspoloženi i srećni\nPromociji novog albuma Suzane Jovanović prisustvovala su neka od najpopularnijih imena domaće muzičke scene. Bilo je tu i folkera, i rokera, a primetili smo i jednog slavnog fudbalera. Siniša Mihajlović ovog puta nije zapevao, kao nedavno na „Sanremu“, ali je bio sjajno raspoložen.\nStrateg „Bolonje“ pre nekoliko dana je sa porodicom doputovao u Srbiju. Obilaze Novi Sad i Beograd, uživaju u poznatim restoranima i klubovima, a Siniša i njegova lepa supruga Arijana sinoć su skoknuli do „Hiltona“.\n‒ Volim da pevam, ali kad bih to radio, ne bih imao šta da jedem – bio je iskren Miha kada se nakratko obratio novinarima.\nLegendarni fudbaler i atraktivna Italijanka, koje mnogi možda ne bi očekivali na ovakvom događaju, prisutne su oduševili besprekornim stajlingom. Da su uživali na promociji govore i osmesi koje cele večeri nisu skidali sa lica.


NGO Aktiv - Veni, vidi, no one - Kosovo Serbs as they are perceived by others\nVeni, vidi, no one - Kosovo Serbs as they are perceived by others\n28. April. 2017. | 03:22\nKosovski Srbi smatraju da centralne vlasti retko čuju njihov glas, a još ih ređe posluša. To je posledica složene političke situacije koja na Kosovu već punih 18 godina – čulo se na debati Mitrovačkog društvenog kluba koju je u Severnoj Mitrovici organizovala nevladina organizacija Aktiv.\nUčesnici debate bili su odbornik u SO S. Mitrovica Igor Simić, predstavnica NVO Aktiv Marija Stanković i zamenik predsednika Savetodavnog veća za zajednice Darko Dimitrijević. Oni su svako iz svog ugla, govorili o tome koliko se Beograd i Priština interesuju za Srbe koji žive na Kosovu i da li ih uključuju u visoke političke procese i koliko su uopšte upoznati sa realnim stanjem na terenu.\nIgor Simić je kazao da je Vlada Srbije pozivala prestavnike srpske zajednice da im se pridruže na pregovorima u Briselu, ali da bi njihova učešće u dijalogu i, uopšte, političkom životu, moglo da bude veće. Sa druge strane, vlast u Prištini ne želi da vidi realno stanje na terenu. Oni konstantno govore da su Srbi najpovlašćenija manjina u Evropi, uprkos čestim međuetničkim incidentima i napadima na povratnike.\nMarija Stanković iz Aktiva smatra da ljudi u centralnoj Srbiji generalno nisu upoznati sa stanjem na Kosovu. „Pre nego što sam došla na Kosovo 2016. godine uopšte nisam znala da postoji Sever Kosova i da je to jedna politička i ekonomska celina“. Marija kaže da je slično stanje i sa političarima, koji, kada konačno dođu, ostavljaju utisak da nisu došli da razgovaraju sa narodom već da im govore šta je za ljude potrebno i kako treba da žive.\nSrbe sa centralnog Kosova je predstavljao Darko Dimitrijević, koji je kao osoba iz civilnog društva delegiran da bude član Savetodavnog veća za zajednice. On je istakao da su, sa političke strane, kosovski Srbi kost u grlu i Beogradu i Prištini. Naime, “Mi imamo zahteve i za jednu i za drugu stranu, a to nikome ne odgovara”. Dimitrijević se složio sa ostalim panelistima da su predstavnici institucija nedovoljno aktivni, pa je tako naveo i primer nereagovanja poslanika Srpske liste na izjavu Dauta Haradinaja.\nPostoje brojni problemi koji se guraju ispod žita, od toga kako je Briselski sporazum netransparentan, preko problema sa udžbenicima i službenom upotrebom jezika, a te stvari se ne rešavaju, a da bi Beograd i Priština trebalo da imaju više sluha za Srbe sa Kosova, zaključeno je na kraju debate.


Želite da naš grad postane lepše i bolje mesto za život? Predložite kako! | odgovornoposlovanje.rs\nZnate za park kojem je potrebno uređenje i ulepšavanje? Primetili ste da je školi ili vrtiću u vašem komšiluku potrebno uređenje dvorišta i održavanje mobilijara?Želite da pomognete udruženju koje čini pozitivnu razliku u životima naših marginalizovanih sugrađana – možda im je potrebna pomoć pri uređenju prostora ili podrška za aktivnosti poput radionica, izleta i sporta?\nPredložite kome velika volonterska akcija Naš Beograd može da pomogne ovog proleća!\nBeograd, 24. mart 2017. – Svakog proleća, akcija Naš Beograd okuplja timove zaposlenih u društveno odgovornim kompanijama, koji različitim volonterskim aktivnostima doprinose kvalitetu života sugrađana i svog grada. Akcija se organizuje devetu godinu za redom, a do sada je više od 3,000 zaposlenih, iz više od 30 kompanija, uticalo na kvalitet života više od 10,000 ljudi i dece. I ove godine, u okviru jednog volonterskog dana, na preko 10 lokacija u gradu, zaposleni će posvetiti vreme svojim sugrađanima iz socijalno ugroženih grupa, šireći dobrotu i izmamljujući osmehe.\nDoprinesite rešenju lokalnih problema širom našeg grada tako što ćete predložiti aktivnosti* za realizaciju u okviru velike volonterske akcije #NašBeograd. Uslov je da predložene aktivnosti mogu da realizuju volonteri u toku jednog dana, a svi potrebni materijali za realizaciju biće obezbeđeni.\nSve predložene lokacije biće uzete u razmatranje, a nakon provere i obilaska lokacija biće utvrđena konačna lista lokacija koje će biti ponuđene kompanijama za volontiranje ove godine. Lista će biti objavljena do 27. aprila.\nNominujte lokaciju za održavanje akcije popunjavanjem formulara u nastavku ili na OVOM linku.\nVolontersku akciju Naš Beograd organizuju Forum za odgovorno poslovanje i Smart kolektiv koji imaju decenijsko iskustvo u organizovanju volonterskih akcija za zaposlene. Fotografije sa prethodnih akcija možete pogledati na Facebook stranici Foruma za odgovorno poslovanje.\n*Neke od aktivnosti koje mogu biti realizovane:\nUređenje unutrašnjih površina (krečenje zidova, farbanje drvene stolarije);\nUređenje spoljašnjih površina (farbanje ograda i klupa, košenje trave, uklanjanje korova, sređivanje drvoreda, sađenje drveća i cveća);\nEkološke aktivnosti (sakupljanje i razvrstavanje otpada na obalama reke, parkovima,…);\nDruženje sa osetljivim grupama (radionice crtanja, pravljenja predmeta, izlet sa OSI,…);\nI druge aktivnosti u skladu sa potrebama koje su pogodne za uključivanje volontera.


Datum kreiranja: 13 avgust 2014\nU prostorijama Saveza samostalnih sindikata grada Novog Sada i opština, Sekcija mladih u saradnji sa Infopolisom – omladinskim info centrom, obeležili su Dan mladih. Obeležavanju Dana mladih priključile su se organizacije CERUDA DOO, Inženjeri zaštite životne sredine, Novosadski humanitarni centar, Omladinski cenatar CK13, Udruženje građana “HMM...”, Regionalna kancelarija za mlade i Kancelarija za mlade - Gradska uprava za sport i omladinu.\nObeležavanje Dana mladih sprovedeno je u dva segmenta, učesnici su svoje promo materijale delili prolaznicima i razgovarali o značaju povezivanja mladih, te potrebi da zajedničkim naporima ostvarimo veće učešće mladih u kreiranju politika za mlade i aktuelnih politika za društvo uopšte. Posle razgovora sa našim sugrađanima okupljena udruženja/ centri/ uprave učestvovali su u okruglom stolu na temu “Kako poboljšati položaj mladih u Novom Sadu”.\nRegionalna kancelarija za mlade kao i Kancelarija za mlade Novog Sada u svom predstavljanju informisali su prisutne o načinu rada, izneli konkretne podatke o aktivnostima, kao i rezultate. Iako su sredstva sa kojima raspolažu poprilično mala, smatraju da se iz godine u godinu povećavaju, pa samim tim omogućava se i veća implementacija projekata. Mogućnost apliciranja imaju svi koji se kroz rad svoje organizacije pronalaze u jednoj od 11 oblasti zastupljenih u Lokalnom akcionom planu.\nU otvorenoj diskusiji sa kojim problemima se mladi najčešće suačavaju kao u studentskom dobu tako i u dobu budućeg zasnivanja radnog odnosa je veliki. Složili smo se da je problem državnog nivoa, ali isto tako i problem pojedinca tj. prisutne nezaintersovanosti. Takođe, generalno smatramo da je preko potrebna veća transparentnost u radu KZM, a samim tim i svih ostalih organizacija koje se bave mladima i za mlade, jer da bi se poboljšao položaj mladih potrebno je da mladi budu informisani, da im se nude kvalitetni programi, ali i da postoji kontinuitet u pružanju podrške. Takođe, jedan od identifikovanih problema sa kojima se mladi u NS suočavaju jeste postojanje sve prisutnog formalizma bez suštine i cilja u sprovođenju programa, strategija, dokumenata, projekata. Postojanje strategija i dokumenata ne znači i njihovu efikasnost. Stranačka zapošljavanja, pasivnost mladih i nepostojanje čvrste volje za promenom, ’’politizovani konkursi’’, (ne)efikasnost mehanizama kontrole i monitoringa, itd., samo su neki od spomenutih izazova na okruglom stolu sa kojima se danas OCD suočavaju.\nObeležavanje dana mladih zabeleženo je i kamerama CK13, koji realizuju projekat "Širenje političkih ideja kroz umetnost" u okviru kojeg radi na istraživanju i produkciji u četiri oblasti (fotografija, performans, književnost i vizuelno istraživanje) o tome na koje se sve načine mladi ljudi politički/društveno angažuju.\nPolazi se od toga da politiku i političko danas sa jedne strane razumemo kao usko shvaćeni pojam, koji se odnosi isključivo na pitanja reprezentativne politike (stranke, predstavnici, izbori...), a sa druge strane u onom izvornom značenju svakog društvenog delovanja (stavovi, odgovornost, teorija, praksa…). Namera ovog rada je da se okrene na neki način povratku izvornom pojmu, ali otkrivajući ga kroz današnje prakse, ističući pitanja gde se se sve to pojavljuje političko, ko se sve može/treba baviti politikom i koje su to nove politike koje donose promene.\nSlobodno se može zaključiti da je prilikom obeležavanja Dana mladih mnogo više pažnje usmereno na pojedinačne probleme svake organizacije u realizaciji svojih ideja, nego što je odvojeno vremena za konkretne predloge koji bi koristili u budućem zajedničkom delovanju, međutim, plan je sastati se početkom septembra 2014. godine, kada će biti više reči o lokalnom rešavanju problema mladih.


Pandemic Iberia | Drustvena i edukativna igra\nPandemic Iberia, društvena igra, co-op, board game, pandemic\nSredinom 19. veka, Iberijsko poluostrvo su zahvatile malarija, tifus, kolera i žuta groznica. Kao član Druge Kraljevske Filantropske Ekspedicije moraćete da sprečite širenje ove četiri smrtonosne epidemije.\nPandemic Iberia je samostalna igra u kojoj ćete preuzeti ulogu jednog od sedam karaktera, kao što je ruralni doktor ili agronom, putujući poluostrvom, istražujući bolesti i lečeći pacijente. Pošto lekovi nisu još nađeni, prečišćavanjem vode samo ćete usporiti širenje bolesti, a izgradnjom železnice skratićete put između bolnica, čineći ih efikasnijim.\nOtkrijte jedinstveni svet, iz istorijski značajnog perioda, u kom je izgrađena prva železnica na Iberijskom poluostrvu nazvanom proleće nacije.\nNapomena: ovo je „collector's edition" i ova igra će se samo jednom štampati, neće biti drugog izdanja!\nDruštvena igra Pandemic Iberia sadrži:\n7 Drvenih piona\n7 Karata karaktera\n4 Markera istraživanja\n1 Marker epidemije\nDimenzije: 30,5 cm x 22 cm x 4,5 cm


19/10/2020 | 18:29 ⇒ 20:40 | Autor: SRNA\nČlanovi Privremene istražne komisije Predstavničkog doma PS BiH za utvrđivanje stanja u pravosudnim institucijama BiH upozorili su na činjenicu da je potreba za formiranje Komisije proistekla iz lošeg stanja u pravosuđu BiH, koje, kako su naglasili, predstavlja najveću prepreku na putu BiH ka članstvu u EU.\nČlanovi Privremene istražne komisije održali su danas video-sastanak sa predsjedavajućim Partnerstva za demokratiju Predstavničkog doma Kongresa SAD kongresmenom Davidom Prajsom, na kojem je učestvovao i ambasador SAD u BiH Erik Nelson, saopšteno je iz Parlamentarne skupštine BiH.\nČlanovi Privremene istražne komisije upoznali su kongresmena o radu Komisije, za koju je ocijenjeno da predstavlja primjer uspostavljanja stvarnog i efikasnog parlamentarnog nadzora u PS BiH.\nČlanovi Komisije zahvalili su kongresmenu i ambasadoru za značajnu pomoć i podršku kojuu pružaju radu ovog parlamentarnog tijela, te istakli da su, i pored opstrukcija sa kojima su se suočili, uspjeli da obezbijede značajan nivo saradnje predstavnika pravosudnih institucija, kao i ozbiljnu pažnju i podršku javnosti u BiH.\nS tim u svezi, izrazili su uvjerenje da će Komisija ispuniti svoje zadatke i ciljeve i da će u izvještaju predložiti najbolja rješenja čija će primjena omogućiti građanima BiH da imaju nezavisne, nepristrasne i efikasne pravosudne institucije.\nKongresmen Prajs je, izražavajući zadovoljstvo uspostavljanjem komunikacije sa predstavnicima PS BiH i članovima Privremene istražne komisije, pozdravio napore da se u BiH uspostavi parlamentarni nadzor nad pravosudnim institucijama.\nOn je sa članovima Komisije podijelio dio svog bogatog iskustva u procesu parlamentarnog nadzora, ističući potrebu za uspostavljanjem institucionalnog i nestranačkog pristupa kao najbolje osnove za djelotvorne parlamentarne istrage i nadzor.\nKongresmen je ponudio i pomoć i saradnju Kongresa SAD, s ciljem kapacitiranja za vršenje parlamentarnog nadzora i primjenu postojećih zakonskih propisa u ovoj oblasti.\nNelson je, ističući da će SAD nastaviti da pružaju punu podršku razvoju demokratskih procesa u BiH, zahvalio kongresmenu za učešću na ovom sastanku, te izrazio nadu da današnji sastanak predstavlja početak partnerstva Kongresa SAD i PS BiH, posebno u oblasti parlamentarnog nadzora.\n19:39 > Granični prelaz kod Svilaja u funkciji do polovine godine\n19:06 > Uhapšeni šverceri oružja povezani sa teroristima iz Bugojna


► Jelisejska palata: Rekonstrukcija vlade najranije u subotu\nRekonstrukcija francuske vlade odložena je najranije za subotu, saopštila je Jelisejska palata dok u Francuskoj nedelju dana vlada neizvesnost oko rekonstrukcije vlade i imenovanja novog ministra unutrašnjih poslova posle ostavke Žerara Kolomba, prenose francuski mediji.\n"Rekonstrukcija vlade je odložena najranije za subotu. Neće se dogoditi pre odlaska predsednika Emanuela Makrona u Jermeniju i tokom njegovog boravka toj zemlji", navela je u saopštenju palata i dodala da se Makron vraća u Pariz u petak uveče.\n"Makron želi da ima dovoljno vremena kako bi u miru, u svetlu profesionalizma i poštovanja prema ljudima, razmotrio sastav novog kvalitetnog tima u službi Francuza", navodi se u saopštenju.\nPolitički svet u Francuskoj očekivao je da Makron i premijer Eduar Filip danas saopšte novine u sastavu vlade pre sastanka ministara predviđenog tokom dana pre Makronovog odlaska u Jermeniju.\nFrancuski mediji prenose da je izbor novog ministra unutrašnjih poslova posle ostavke Žerara Kolomba, "komplikovaniji", jer kako smatraju izvori bliski vladi, ne postoji osoba sa "odgovorajućim profilom koja bi prihvatila tu funkciju".\nRadio RTL prenosi da su Makron i Filip dobili pet negativnih odgovora potencijalnih kandidata za ulazak u vladu.\nU međuvremenu premijer obavlja dužnost ministra unutrašnjih poslova posle ostavke Kolomba, koji odlazi jer želi naredne godine da se kandiduje za gradonačelnika Liona.\nAnalitičari smatraju da je to jedna od najvećih kriza od Makronovog dolaska na vlast u maju 2017. godine.


Predstavnici crnogorske vlade potpisuju ugovor sa Nemačkom razvojnom bankom (gov.me)\nPredstavnici crnogorske Vlade i Njemačke razvojne banke potpisali su danas u Podgorici tri ugovora koja predviđaju realizaciju druge faze Programa energetske efikasnosti i otklanjanje “uskih grla” u saobraćaju\nUgovor o kreditu od 20 miliona EUR, kao i Ugovor o donaciji od dva miliona EUR potpisali su regionalni direktor Njemačke razvojne banke (KfW), Jorg Meilicke i ministar finansija Radoje Žugić. Žugić je ocijenio da su uslovi kredita sa KfW bankom izuzetno povoljni.\n“Osim povoljnih uslova od dva procenta kamate, tri godine grejs perioda i 13 godina perioda povrata, imamo i donaciju od dva miliona EUR, tako se se ti uslovi dodatno poboljšavaju”, saopštio je Žugić.\nMinstar ekonomije Vladimir Kavarić je sa predstavnikom KfW banke potpisao Posebni Ugovor o realizaciji druge faze Programa energetske efikasnosti u javnim zgradama. Kavarić je kazao da se sve obaveze koje proizilaze iz Ugovora o kreditu servisiraju iz ušteda koje će se ostvariti realizacijom tih programa.\n“Pored toga što ovo zaduženje služi energetskoj efikasnosti, ono je izuzetno efikasno i sa finansijskog aspekta. Ovo su primjeri projekata koje treba u što većoj mjeri podržavati”, rekao je Kavarić.\nMeilicke je rekao da je da je danas potpisani ugovor dokaz da se Crna Gora, kao buduća članica EU, odlično razvija:\n“Energetski efikasnom sanacijom javnih zgrada Vlada čini odličan korak i drago nam je što smo njeni partneri”, kazao je Meilicke.


Kanjiža korisnici zainteresovani za fetiš dejt, Foot Fetish\nKanjiža Korisnici Zainteresovani Za Fetiš Dejt\nDa li tražite partnera? Proverite najnovije korisnike u nastavku i možda baš pronađete svog savršenog saputnika. Započnite razgovor i organizujte sastanak ove nedelje. Naša zajednica ima na 1000 registrovanih korisnika koji čekaju da se ćaskaju sa nekim kao Vi! Kreirajte svoj 100% besplatan nalog danas\nKanjiža fetiš dejt


BRUKA Od građana očekuju ŠTEDNJU, a sebi za REGRES isplate TRI PROSEČNE PLATE - infoPrijedor\nHome › Društvo › BRUKA Od građana očekuju ŠTEDNJU, a sebi za REGRES isplate TRI PROSEČNE PLATE\nBRUKA Od građana očekuju ŠTEDNJU, a sebi za REGRES isplate TRI PROSEČNE PLATE\nZaposleni u institucijama BiH ne moraju mnogo da brinu o svojim godišnjim odmorima, jer će i ove godine dobiti regres od 300 KM, a neki i 2.433 KM.\nTačnije, za armiju činovnika i funkcionera u institucijama BiH i ove godine je obezbeđeno 7,3 miliona KM za regres. Od toga, za zaposlene u institucijama BiH 6.757.000 KM, a u pravosudnim institucijama BiH – Visoki sudski i tužilački savet, Ustavni sud BiH, Sud i Tužilaštvo BiH – 553.000 KM.\nUpravo oni koji su u rangu najplaćenijih u državi, primiće i najveći regres, a to su državne sudije i tužioci, kojima će se za godišnji odmor iskeširati neverovatnih 2.433 KM, dok će nižerangirani u pravosuđu primiti regres od 623 KM.\nInteresantno je da je Savet ministara pre dve godine doneo odluku po kojoj se onima sa koeficijentom preko četiri isplaćivala jedna KM za regres, ali je to bilo na snazi samo “jednu letnju sezonu”.\nIzvršni direktor Udruženja “Nova Srpska” Milko Grmuša smatra nemoralnim i neetičnim da donosioci odluka u javnom sektoru pozivaju građane na štednju i da im svakom svojom odlukom smanjuju primanja “zarad reformi”, a da s druge strane internim aktima sami sebi određuju visoka primanja.\n– Većina radnika u realnom sektoru u BiH nema redovna primanja, neredovno im se uplaćuju porezi i doprinosi, ne mogu da overe zdravstvenu knjižicu. U takvim uslovima isplaćivati takva davanja u zajedničkim institucijama, kao što je regres, krajnje je licemerno, jer većina radnika zaposlenih u privatnom sektoru ni ne zna šta je regres – kaže Grmuša.\nIstiče i da sve to svedoči o tome da ne postoji nikakva odgovornost, a ni vizija ljudi koji vode zemlju, gde ona treba da bude za 10 godina.\n– Shodno tome se sve radi od danas do sutra. Bitno im je da obezbede novac za sebe, jer se vode onom – ko zna gde ćemo biti za godinu dana i posle izbora. To je kao u priči o brodu koji tone, pa hajde da uzmemo sa tog broda što više zaliha, pre nego što pobegnemo – kaže Grmuša.\nPredsednica Saveza sinidikata RS Ranka Mišić kaže da redovna isplata regresa za zaposlene u institucijama BiH govori da živimo u duboko podeljenom društvu i nepremostivoj socijalnoj nejednakosti.\n– Najveći je apsurd da oni koji proizvode, plaćaju poreze i doprinose i time pune kase na svim nivoima vlasti, nemaju pravo na pristojan život, dok oni koji bi trebalo da sve urade da im obezbede pristojan život – pune svoje džepove do nepristojnosti. Mi u Srpskoj još uvek vodimo socijalni dijalog, gde muku mučimo da dobijemo minimalan iznos regresa za radnike u RS. To je pitanje oko kog se vrtimo godinu dana, dok za to vreme neki primaju regres od 2.500 KM – kaže Mišićeva.\nOna kaže da nije protiv toga da ljudi uživaju određena prava, ali je protiv toga da postoji ovolika nejednakost, koja se u praksi dokazuje svaki dan, ali se ništa ne menja.\nPravosuđe kao državni aparat\nZa sudije i tužioce koji odgovorno rade svoj posao, plate koje sada primaju bile bi preniske. Ali, ako ne rade svoj posao kako treba, onda su im plate previsoke. Očigledno je da se pravosuđu ponašaju isto kao ostali u tom državnom aparatu, kaže Milko Grmuša.\n‹ O tome nikada ne govore, ali žene obožavaju ove dve stvari u krevetu\n10 opasnih navika koje nam uništavaju bubrege ›\nPosted in Društvo\tTagged with: ", drustvo, drzavni posao, zarada


Organizacija Kulturno Umetničko Društvo "Kopaonik", Leposavić, upoznaj Srbiju\nKulturno Umetničko Društvo "Kopaonik"\nĐorđe Lakušić,umetnički direktor kulturno-umetničkog društva\n+ 381 (28)/ 84-166\nKulturno Umetničko Društvo "Kopaonik" iz Leposavića osnovano je 24.02.1998. godine i od tada pa sve do 10.08.2000 godine čekalo se na saglasnost za Statut KUD-a, U tom periodu društvo je funkcionisalo i radilo sa Centrom za Kulturu. Za Umetničkog Rukovodioca KUD-a na osnivačkoj sednici 1998 godine postavljen je Đorđe Lakušić a za upravnika Društva profesor Radojko Vujošević.\nRukovodstvo KUD-a je uspelo da zaključno sa svojim pravnim mandatom u 2002. godini registruju društvo kao potpuno formalno pravnu samostalnnu organizaciju za scensko muzičku delatnost sa svojim PIBOM i matičnim brojem. Decembra 2003. godine SO Leposavić prihvata da bude jedan od osnivača KUD-a, učestvuje u izmeni jednog dela Statuta koji se odnosi na broj članova UO i od 2004. godine imenuje 4 člana UO i jednog člana nadzornog odbora. Predlaže Koordinacionom centru za Kosovo i Metohiju što se i prihvata finansiranje 4 stalno zaposlena radnika. Tako se KUD u potpunosti formalno pravno razvija u jednu kulturnu instituciju.\nKulturno umetničko društvo “Kopaonik” programom rada definisao je svoju aktivnost, a ona se zasniva na očuvanju tradicije, kulture i nacionalnog identiteta Srba na čitavom prostoru Kosova i Metohije. Društvo dobrovoljno okuplja članove pretežno omladinu, osposobljava ih za učešće na javnim nastupima i koncertima, kulturno-obrazovnom delatnošću doprinosi čuvanju, negovanju i afirmaciji kulturnog nasleđa srpskog naroda Kosova i Metohije i cele Srbije, i obezbeđuje kulturni život svoje opštine.\nDruštvo je organizovano kroz različite sekcije.\nMuzičku: (Škole: Violine, Flaute, Frule,Harmonike)\nFolklornu: (Škola Folklora, Pripremni i Izvođački ansambl)\nSabor lovaca Ko...


Eni i Repsol od jula uvoze naftu iz Venecuele u Evropu?\nTanjug 5. juna 2022. 14:08\nHJUSTON – Italijanska naftna kompanija Eni i španska Repsol SA mogle bi već od sledećeg meseca da počnu da uvoze u Evropu naftu iz Venecuele kako bi nadoknadile prekid uvoza ruske nafte, javio je danas Rojters pozivajući se na tvrdnje više osoba upoznatih sa ovim pitanjem,\nUvoz nafte iz Venecuele je zaustavljen pre dve godine kada je Vašington pojačao sankcije toj zemlji.\nOčekuje se da količina nafte koju će uvesti kompanije Eni i Repsol nije velika, smatraju upućeni tvrdeći da će uticaj na globalne cene nafte biti skroman, prenosi Rojters.\nStejt department je pismom odobrio ovim dvema kompanijama da nastave sa uvozom nafte iz Venecuele.\nAdministracija američkog predsednika Džozefa Bajdena se nada da venecuelanska nafta može pomoći Evropi da smanji zavisnost od ruske nafte i preusmeri deo venecuelanskog izvoza iz Kine.\nZeleno svetlo Vašingtona za obnavljanje davno zamrznutih tokova nafte iz Venecuele ka Evropi moglo bi da pruži simboličan podsticaj venecuelanskom predsedniku Nikolasu Maduru.\nNagovoriti predsednika Madura da ponovo započne politički dijalog sa venecuelanskom opozicijom je takođe jedan od ciljeva, potvrdili su Rojtersu insajderi upućeni u ovo pitanje.\nDve pomenute evropske naftne kompanije, koje imaju zajednička preduzeća sa venecuelanskom državnom naftnom kompanijom PDVSA, mogu da računaju na sirovu naftu iz Venecuele, ali ključni uslovi su da venecuelanska nafta „mora da ide u Evropu“ i da se ne može preprodavati.\nRast cena kukuruza, pad cene ječma, pšenica i soja stabilno na…